
 讜专' 讬讛讜砖注 讛讬讗. 讘讘讘讗 诪爪讬注讗 讘转谞讜专讜 砖诇 注讻谞讗讬 讘驻' 讛讝讛讘 (讚' 谞讟:): 讜诪砖诇砖诇谉. 诇砖讜谉 砖诇砖诇转 讻诇讜诪专 住讜讚专谉 诇讗讞专 讛诪讝讜谉: 讜诪诪讗讬 讚讘''砖 讛讬讗 讻讜'. 讗诇诪讗 诇讘''砖 诪讗讜专 讜讗讞''讻 讘砖诪讬诐 讜讻谉 讘专讬讬转讗 谞诪讬 诪讗讜专 讜讗讞专 讻讱 讘砖诪讬诐 拽讗诪专 讗诇诪讗 讘''砖 讛讬讗 讜拽转谞讬 讬讬谉 讘专讬砖讗 诪拽诪讬 讛讘讚诇讛: 讜讚讬诇诪讗 讘''讛 讛讬讗 讜讗诇讬讘讗 讚专''诪. 讚转谞谉 讘诪转谞讬转讬谉 讘''讛 讗讜诪专讬诐 谞专 讜讘砖诪讬诐 讜讗诪专 讘讙诪专讗 专''诪 讛讬讗: 诇讗 住诇拽讗 讚注转讱. 诇讗讜拽诪讬 讘专讬讬转讗 讻诪转谞讬转讬谉 讚诪转谞讬' 拽转谞讬 诪讝讜谉 讘讗诪爪注 讜讘专讬讬转讗 拽转谞讬 诪砖诇砖诇谉 讻讜诇谉 诇讗讞专讬讜 讻专' 讬讛讜讚讛 讚讗诪专 注诇 讛诪讝讜谉 砖讘转讞诇讛 讜诪讚拽转谞讬 诇专讘讬 讬讛讜讚讛 诪讗讜专 讜讗讞''讻 讘砖诪讬诐 讘讬转 砖诪讗讬 讛讬讗: 讜诪''诪 拽砖讬讗. 讚讘专讻转 讛讬讬谉 拽讚诪讛 诇讛讘讚诇讛: 拽讚讜砖 注讬讜诇讬 讛讜讗 讜讛讘讚诇讛 讗驻讜拽讬. 讛讬讗: 讘专讻讛 讟注讜谞讛 讻讜住. 讘专讻转 讛诪讝讜谉 讚拽转谞讬 诪谞讬讞讜 诇讗讞专 讛诪讝讜谉: 讜讛转谞谉. 诪转谞讬' 讘驻专拽讬谉: 讘讗 诇讛谉. 讻诇 讬诪讜转 讛砖谞讛 拽讗诪专: 讗讞专 讛诪讝讜谉. 讜讘转讜讱 讛诪讝讜谉 诇讗 讘讗 诇讛诐 讜讻砖讙诪专讜 住注讜讚转诐 讘讗 诇讛诐 诇驻谞讬 讘专讻转 讛诪讝讜谉: 诪讗讬 诇讗讜 讜讛''拽 讘''砖 讗诐 专爪讛 诪讘专讱 注诇 讛讬讬谉 讜砖讜转讛讜 讜讗讬谉 爪专讬讱 诇讛谞讬讞讜 诇讘专讻转 讛诪讝讜谉: 讟注诪讜 驻讙诪讜. 诇讘专讻转 讛诪讝讜谉 讜诇拽讚讜砖 讜诇讛讘讚诇讛 讘驻专拽 注专讘讬 驻住讞讬诐 (讚' 拽讛:): 讛''讙 讗诇讗 转专讬 转谞讗讬 讗诇讬讘讗 讚讘''砖. 转谞讗 讚诪转谞讬' 讜转谞讗 讚专' 讞讬讬讗 转谞讗 讚专讘讬 讞讬讬讗 讗诇讬讘讗 讚讘''砖 讗诪专 讗讬谉 讘专讻讛 讟注讜谞讛 讻讜住 讜转谞讗 讚诪转谞讬转讬谉 讚诇注讬诇 讚专讘讬 讬讛讜讚讛 讗诇讬讘讗 讚讘''砖 住讘专 讘专讻讛 讟注讜谞讛 讻讜住: 讙讝专讛 砖诪讗 讬讟诪讗讜 诪砖拽讬谉. 砖谞驻诇讜 讘讗讞讜专讬 . 讛讻讜住 诪讞诪转 讬讚讬诐 讚转谞谉 (驻专讛 驻''讞 诪''讝) 讻诇 讛驻讜住诇 讗转 讛转专讜诪讛 诪讟诪讗 诪砖拽讬诐 诇讛讬讜转 转讞诇讛 讜讬讞讝专讜 讜讬讟诪讗讜 讗转 讛讻讜住 讜讘''砖 住讘专讬 讗住讜专 诇讛砖转诪砖 讘讻讜住 砖讗讞讜专讬讜 讟诪讗讜转 讻讚诇拽诪谉: 讜诇讬讟诪讜 讬讚讬诐 诇讻讜住. 诇诪讛 诇讬讛 讚拽讗诪专 诪砖拽讬谉 砖讗讞讜专讬 讛讻讜住 讘诇讗 诪砖拽讬谉 谞诪讬 诪讟诪讜 讬讚讬诐 诇讻讜住: 讗诇讗 注''讬 诪砖拽讬谉. 砖讛诪砖拽讬谉 谞注砖讬谉 专讗砖讜谞讬诐 诪讚专讘谞谉 讜讗''转 讻诇讬 讗讬谞讜 诪拽讘诇 讟讜诪讗讛 讗诇讗 诪讗讘 讛讟讜诪讗讛 讛谞讬 诪讬诇讬 诪讚讗讜专讬讬转讗 讜讞讻诪讬诐 讙讝专讜 砖讬讛讜 诪砖拽讬诐 专讗砖讜谞讬诐 诪讟诪讗讬诐 讻诇讬 讙讝专讛 诪砖讜诐 诪砖拽讬诐 讝讘 讜讝讘讛 砖讛谉 讗讘讜转 讛讟讜诪讗讛 讻讙讜谉 专讜拽讜 讜诪讬诪讬 专讙诇讬讜: 讜讘''讛 讗讜诪专讬诐 讻讜'. 讘转讜住驻转讗 讛''讙 诇讛 讜讘''讛 讗讜诪专讬诐 讗讞讜专讬 讛讻讜住 诇注讜诇诐 讟诪讗讬诐 讚讘专 讗讞专 转讻祝 诇谞讟''讬 住注讜讚讛 诇诪讗讬 讚讞讬讬砖讬转讜 砖诇讗 讬讟诪讗讜 讛讬讚讬诐 讗转 讗讞讜专讬 讛讻讜住 诇讗讜 讞砖砖讗 讛讬讗 砖讗驻讬诇讜 诇讻转讞诇讛 诪讜转专 诇讛砖转诪砖 讘讻诇讬 砖讗讞讜专讬讜 讟诪讗讬诐 讜转讜讻讜 讟讛讜专 讻讙讜谉 讝讛 砖诪讟诪讗 讗讞讜专讬讜 诪讞诪转 诪砖拽讬谉 讚讗诪专讬谞谉 讘讬讛 讘砖诪注转讬谉 转讜讻讜 讟讛讜专 讛诇讻讱 诪讜讝讙讬谉 讜砖讜转讬谉 讗转 讛讻讜住 转讞诇讛 拽讜讚诐 谞讟讬诇讛 砖讗诐 讗转讛 讗讜诪专 谞讜讟诇讬谉 诇讬讚讬诐 转讞诇讛 砖诪讗 讬讛讜 讗讞讜专讬 讛讻讜住 讟诪讗讬谉 讙讝专讛 砖诪讗 诇讗 讬讛讜 讛讬讚讬诐 谞讙讜讘讜转 讬驻讛 诪诪讬 讛谞讟讬诇讛 讜讬讟诪讗讜 讛诪砖拽讬谉 砖讘讬讚讬诐 诪讞诪转 讻讜住 讜讛谉 谞注砖讬诐 转讞诇讛 讜讬讞讝专讜 讜讬讟诪讗讜 讗转 讛讬讚讬诐 讜谞诪爪讗 讗讜讻诇 讘讬讚讬诐 诪住讜讗讘讜转: 讜谞讟诪讬 讻讜住 诇讬讚讬诐. 诇诪讛 诇讬 诪砖拽讬谉 讘讬讚讬诐 讗驻讬' 讬讚讬诐 谞讙讜讘讜转 谞诪讬 讬讟诪讗 讻讜住 诇讬讚讬诐 讜讻讬讜谉 讚讛讻讬 讛讜讗 谞讛讬 谞诪讬 讚讘讻讜住 砖诇驻谞讬 讛诪讝讜谉 注讘讬讚 讘''讛 转拽谞转讗 讚砖讜转讛讜 拽讜讚诐 谞讟讬诇讛 讻讜住讜转 讛讘讗讬谉 讘转讜讱 讛诪讝讜谉 诪讛 转讛讗 注诇讬讛谉 讛诇讗 诪讟诪讗讬谉 讗转 讛讬讚讬诐: 讗讬谉 讻诇讬 诪讟诪讗 讗讚诐. 讻诇讜诪专 讻诇讬 讻讝讛 砖谞讟诪讗 讘讜诇讚 讛讟讜诪讗讛 讗讬谞讜 诪讟诪讗 讗转 讛讬讚讬诐 讚拽讬讬''诇 讻专讘谞谉 讚驻诇讬讙讬 注诇讬讛 讚专讘讬 讬讛讜砖注 讘诪住讻转 讬讚讬诐 (驻''讙 诪''讗) 讘讻诇讬诐 砖谞讟诪讗讜 讘诪砖拽讬谉 讜讗讜诪专 讗转 砖谞讟诪讗 讘讗讘 讛讟讜诪讗讛 诪讟诪讗 讗转 讛讬讚讬诐 讜砖谞讟诪讗 讘讜诇讚 讛讟讜诪讗讛 讗讬谞讜 诪讟诪讗 讗转 讛讬讚讬诐 砖讗讬谉 砖谞讬 注讜砖讛 砖谞讬 讜讗注''驻 砖讛住驻专 诪讟诪讗 讗转 讛讬讚讬诐 讗讬谉 诇诪讚讬诐 讛讬诪谞讜 讛诇讻讱 讻讜住讜转 砖讘转讜讱 讛诪讝讜谉 砖讛讬讚讬诐 谞讙讜讘讬谉 讗讬谞谉 诪讟诪讗讬谉 讗转 讛讬讚讬诐 讜讗诐 转讗诪专 驻注诪讬诐 砖讬砖 诪砖拽讬谉 转讘砖讬诇 讟讜驻讞 注诇 讛讬讚讬诐 讗讬谉 转讜专转 诪砖拽讬谉 注诇讬讜 讗诇讗 转讜专转 讗讜讻诇: 讻诇讬 砖谞讟诪讗讜 讗讞讜专讬讜 讘诪砖拽讬谉. 讘讻诇讬 砖讟祝 拽讗诪专 讚讗讬诇讜 讻诇讬 讞专住 讗讬谉 诪讟诪讗讬谉 诪讙讘谉 讗驻讬诇讜 讘讟讜诪讗讛 讚讗讜专讬讬转讗: 砖谞讟诪讗讜 讗讞讜专讬讜 讘诪砖拽讬谉. 讗讬谉 诇讱 诪砖拽讛 砖讗讬谞讜 专讗砖讜谉 诇讟讜诪讗讛 砖讗祝 讗诐 谞讙注 讘砖谞讬 注砖讗讜讛讜 讞讻诪讬诐 转讞诇讛: 讗讞讜专讬讜 讟诪讗讬谉. 讗祝 注诇 驻讬 砖讗讬谉 讗讚诐 讜讻诇讬诐 诪拽讘诇讬谉 讟讜诪讗讛 诪谉 讛转讜专讛 讗诇讗 诪讗讘 讛讟讜诪讗讛 讙讝专讜 讞讻诪讬诐 砖讬讛讜 诪砖拽讬谉 诪讟诪讗讬谉 讻诇讬诐 诪驻谞讬 砖诪爪讬谞讜 诪砖拽讛 砖讛讜讗 讗讘 讛讟讜诪讗讛 诇讟诪讗 讗讚诐 讜讻诇讬诐 诪讛''转 讻讙讜谉 讝讜讘讜 砖诇 讝讘 讜专讜拽讜 讜诪讬诪讬 专讙诇讬讜 讙讝专讜 注诇 讻诇 讛诪砖拽讬谉 讟诪讗讬谉 砖讬讟诪讗讜 讻诇讬诐: 

转讜住驻讜转



 讜专讘讬 讬讛讜砖注 讛讬讗 讚讗诪专 讗讬谉 诪砖讙讬讞讬谉 讘讘转 拽讜诇. 讜讗诐 转讗诪专 讗''讻 拽砖讛 讛诇讻转讗 讗讛诇讻转讗 讚讛讛讬讗 讚专讘讬 讬讛讜砖注 讚转谞讜专 砖诇 注讻谞讗讬 拽讬''诇 讻专讘讬 讬讛讜砖注 讜拽讬''诇 讻讘''讛 讜讬''诇 讚讚讜拽讗 讛转诐 拽讗诪专 讚讗讬谉 诪砖讙讬讞讬谉 讘讘转 拽讜诇 讚讛讘转 拽讜诇 讛讬讛 讻谞讙讚 讛专讜讘 讜讻讘专 讗诪专讛 转讜专讛 讗讞专讬 专讘讬诐 诇讛讟讜转 (砖诪讜转 讻讙) 讗讘诇 讘''讛 讛讬讜 专讘讬诐 讗注''驻 砖诪讬讬转讬 专讘讬 讬讛讜砖注 讛讻讗 讗注''讙 讚诇讗 讚诪讬 讚砖讗谞讬 讛转诐 讚讛讘转 拽讜诇 讛讬讛 讻谞讙讚 讛专讜讘 讛讗讬 转谞讗 住讘专 讟驻讬 诪专讘讬 讬讛讜砖注 讚讗诪专 讗讬谉 诪砖讙讬讞讬谉 讘讘转 拽讜诇 讗注''驻 砖讛专讜讘 诪住讬讬注 诇讘转 拽讜诇 讛讜讗讬诇 讜讘''砖 诪讞讚讚讬 讟驻讬 讜讗''转 诪''砖 讚讘拽讚讜砖 讜讛讘讚诇讛 诪讘专讻讬谉 拽讜讚诐 注诇 讛讬讬谉 讜讘讘专讻转 讛诪讝讜谉 讗讬谉 诪讘专讻讬谉 注讚 诇讗讞专 砖诇砖 讘专讻讜转 讜讬''诇 讚讛讬讻讬 谞注讘讬讚 讗诐 谞讘专讱 拽讜讚诐 讘专讻转 讛诪讝讜谉 讗''讻 讬讛讗 讘专讻转 讛诪讝讜谉 讛讬住讞 讛讚注转 讚讘砖诇诪讗 讘砖讗专 讘专讻讜转 诇讗 注拽专 谞驻砖讬讛 诪砖转讬讛 讚讘拽讚讜砖 讛讬讛 专讜爪讛 诇讗讻讜诇 讜讘讛讘讚诇讛 讛讬讛 专讜爪讛 诇砖转讜转 讗讘诇 讘讘专讻转 讛诪讝讜谉 注拽专 谞驻砖讬讛 诪砖转讬讛: 诪谞讬讞讜 注讚 诇讗讞专 讛诪讝讜谉. 讛讻讗 诪砖诪注 砖诪讜转专 诇讟注讜诐 拽讜讚诐 讛讘讚诇讛. 转讬诪讛 讛讗 讗诪讬诪专 讘转 讟讜讜转 (注''驻 讚祝 拽讝.) 驻讬' 诇谉 诪注讜谞讛 诇驻讬 砖诇讗 讛讬讛 诇讜 讬讬谉 诇讛讘讚讬诇 注诇讬讜. 讜讬''诇 讚砖讗谞讬 讗诪讬诪专 砖讛讬讛 住讘讜专 砖讬讛讬讛 诇讜 讻讜住 诇诪讞专 讗讜 诪讞诪讬专 注诇 注爪诪讜 讛讬讛 讜讛讻讗 砖讗谞讬 讚拽住讘专 讘专讻转 讛诪讝讜谉 讟注讜谞讛 讻讜住 讜诇讻讱 诪谞讬讞讜 诇讘专讻转 讛诪讝讜谉: 讟注诪讜 驻讙诪讜. 驻专砖讘''诐 讚讜拽讗 诇拽讚讜砖 讜诇讛讘讚诇讛 爪专讬讱 砖诇讗 讬讛讗 驻讙讜诐 讗讘诇 诇砖转讜转 爪专讬讱 诇讘专讱 注诇讬讜 讗注''驻 砖讛讜讗 驻讙讜诐 讚讗住讜专 诇讬讛谞讜转 诪谉 讛注讜讛''讝 讘诇讗 讘专讻讛 讜拽讚讜砖 讜讛讘讚诇讛 谞诪讬 诇讗 讗诪专谉 讗诇讗 讘诪拽讜诐 讚讗驻砖专 讗讘诇 讗讬 讗驻砖专 诪讘专讱 讗驻讬' 讗驻讙讜诐 讜谞讜转谉 诇转讜讻讜 诪讬诐 讻讚讗讬转讗 讘讬专讜砖诇诪讬 专讘讬 讬讜谞讛 讟注讬诐 讗讻住讗 讜诪转拽谉 诇讬讛 驻讬' 诇讗讞专 砖砖转讛 诪诪谞讜 讛讜住讬祝 注诇讬讜 讻诇 砖讛讜讗 诪讬诐 讗讜 讬讬谉 讜讛讬讛 诪讘专讱 注诇讬讜: 讙讝专讛 砖诪讗 讬讟诪讗讜 诪砖拽讬谉 砖讘讬讚讬诐. 讗讘诇 讘转讜讱 讛住注讜讚讛 诇讬讻讗 诇诪讬讞砖 砖讛专讬 讗讚诐 诪谞讙讘 讬讚讬讜 讬驻讛 拽讜讚诐 讗讻讬诇讛 讻讚讗诪专讬' 讛讗讜讻诇 讘诇讗 谞讬讙讜讘 讬讚讬诐 讜讻讜' 讗讘诇 讘砖转讬讛 讗讬谉 讗讚诐 诪讚拽讚拽 诇谞讙讘 讬讚讬讜 讻诇 讻讱: 

专讘 谞住讬诐 讙讗讜谉

讜专' 讬讛讜砖注 讛讬讗 讚讗诪专 讗讬谉 诪砖讙讬讞讬谉 讘讘转 拽讜诇. 注讬拽专 砖诇讜 讛讜讗 砖讗诪专 专' 讬讛讜砖注 讘驻专拽 讛讝讛讘 (讘"诪 讚祝 谞讟) 讘诪注砖讛 转谞讜专讜 砖诇 注讻谞讗讬 诇讗 讘砖诪讬诐 讛讬讗 (讚讘专讬诐 诇) 讻讘专 谞转谞讛 诇谞讜 注诇 讛专 住讬谞讬 讜讻讜' 讻讘专 讛讝讻专谞讜讛 诇砖注讘专. 讜讗诇讜 讛讗讜转讗讘讜转 (专"诇 讛拽讜砖讬讜转) 砖谞讝讻专讜 讘讻讗谉 讛诪讘专讱 爪专讬讱 砖讬讟注讜诐 讜讟注诪讜 驻讙诪讜 讜讻讜住 砖诇 讘专讻讛 爪专讬讱 砖讬注讜专 讻讜诇谉 注谞驻讬诐 讬讜爪讗讬谉 诪谉 讛讛讬讗 讘专讬讬转讗 讚讗拽砖讜 诪讬谞讛 讻讘专 讜讛转谞讬讗 讛谞讻谞住 诇讘讬转讜 讘诪讜爪讗讬 砖讘转讜转 讻讜' 讜讗讬转讗 诪讬驻专砖讗 讘驻' 注专讘讬 驻住讞讬诐 (驻住讞讬诐 讚祝 拽讛) 讻讬 讻砖讛讝讻讬专讜 讝讜 讛讘专讬讬转讗 诇砖诐 讗诪专讬谞谉 注诇讛 砖诪注 诪讬谞讛 诪讛讗 诪转谞讬转讗 讛' 砖诪注 诪讬谞讛 讛诪讘讚讬诇 讘转驻诇讛 爪专讬讱 砖讬讘讚讬诇 注诇 讛讻讜住 讜砖"诪 讘专讻讛 讟注讜谞讛 讻讜住 讜砖"诪 讻讜住 砖诇 讘专讻讛 爪专讬讱 砖讬注讜专 讜砖"诪 讛诪讘专讱 爪专讬讱 砖讬讟注讜诐 讜砖"诪 讟注诪讜 驻讙诪讜:




讜谞讬讟诪讜 讬讚讬诐 诇讻讜住 讬讚讬诐 砖谞讬讜转 讛谉. 注讬拽专讛 讚讟讜诪讗转 讬讚讬诐 讙讝讬专讛 讚专讘谞谉 讛讬讗 讜讻讬 讙讝专讜 讘讛讜 专讘谞谉 讟讜诪讗讛 诇转专讜诪讛 讗讘诇 诇讞讜诇讬谉 诇讗 讜讛讬讗 讗讞转 诪讬"讞 讚讘专 砖讙讝专讜 讘讜 讘讬讜诐 讜讗讬转讗 诪讬驻专砖讗 讘驻' 讬爪讬讗讜转 讛砖讘转 (砖讘转 讚祝 讬讙) 诪讗讬 谞讬谞讛讜 讬"讞 讚讘专 讚转谞谉 讜讗诇讜 驻讜住诇讬谉 讗转 讛转专讜诪讛 讜讛住驻专 讜讛讬讚讬诐 讜讗诪专讬谞谉 讬讚讬诐 诪"讟 讙讝专讜 讘讛讜 专讘谞谉 讟讜诪讗讛 诪驻谞讬 砖讛讬讚讬诐 注住拽谞讬讜转 讛谉 讜讝讜 讛诪砖谞讛 讘住讜祝 诪住' 讝讘讬诐 讜诪讚拽转谞讬 讜讗诇讜 驻讜住诇讬谉 讗转 讛转专讜诪讛 诪讻诇诇 砖讛讬讚讬诐 砖谞讬讜转 讛谉 讻讬 讛砖谞讬 讛讜讗 砖驻讜住诇 讗转 讛转专讜诪讛 注诇 讛注讬拽专 砖讻讘专 讛拽讚诪谞讜讛讜 讘转讞诇转 讛诪住讻转 讻讬 讛砖谞讬 注讜砖讛 砖诇讬砖讬 讘转专讜诪讛 讜诇讗 讘讞讜诇讬谉 讜讗讬转讗 讘驻"讗 讚诪住讻转 讟讛专讜转 (爪"诇 讚转讜住驻转' 讟讛专讜转) 讛讬讚讬诐 诪讟诪讗讜转 讗讞讚 讘拽讜讚砖 讜驻讜住诇讜转 讗转 讛转专讜诪讛 讜讗讬谉 讬讚讬诐 诇讞讜诇讬谉 讜讘讙诪' 讚讗讬谉 讚讜专砖讬谉 讚讘谞讬 诪注专讘讗 (讛诇讻讛 讛) 讙专住讬' 诪转讜讱 砖讗转讛 讗讜诪专 诇讜 讬讚讬讜 砖谞讬讜转 讗祝 讛讜讗 讘讜讚诇 诪谉 讛转专讜诪讛 讜诇讗 诪讞诪转 诪砖拽讛 讙讝专讜 注诇讬讛诐 讜讬讛讬讜 转讞诇讛 拽"讜 讜诪讛 讗诐 讟讘讜诇 讬讜诐 砖讛讜讗 讚讘专 转讜专讛 讗讬谞讜 讗诇讗 驻讜住诇 讬讚讬诐 砖讛谉 诪讚讘专讬讛诐 诇讗 讻"砖 讚"讗 讻诇讜诐 讙讝专讜 注诇 讛讬讚讬诐 诇讗 诪驻谞讬 讻讚讬 砖讬讛讗 讘讜讚诇 诪谉 讛转专讜诪讛 诪转讜讱 砖讗转讛 讗讜诪专 诇讜 讬讚讬讜 砖谞讬讜转 讗祝 讛讜讗 讘讜讚诇 诪谉 讛转专讜诪讛 讜转谞谉 讘驻专讛 驻' 讬"讗 (诪砖谞讛 讛) 讻诇 讛讟注讜谉 讘讬讗转 诪讬诐 诪讚讘专讬 住讜驻专讬' 诪讟诪讗 讗转 讛拽讜讚砖 讜驻讜住诇 讗转 讛转专讜诪讛 讜诪讜转专 讘讞讜诇讬谉 讜讘诪砖谞转 讬讚讬诐 讘驻"讙 讛转诪讬讛讜 讜讗诪专讜 诇讜 诇专"注 讛讬讻谉 诪爪讬谞讜 砖讛讬讚讬诐 转讞诇讛 讜讗诪专讬谞谉 转讜 讜讛讬讚 诪讟诪讗转 讗转 讞讘专转讛 讚讘专讬 专' 讬讛讜砖注 讜讞讻"讗 讬讚讬诐 砖谞讬讜转 讛谉 讜讗讬谉 砖谞讬 注讜砖讛 砖谞讬 讜诇驻讬 讝讛 讛讟注诐 讗讬谉 讛讬讚讬诐 诪讟诪讗讬谉 讗转 讛讻讜住 讗讘诇 讛诪砖拽讬谉 砖讗讞讜专讬讜 诪讟诪讗讬谉 诪讞诪转 讬讚讬诐 讻讚转谞谉 讘诪住' 驻专讛 (驻"讞 诪砖谞讛 讝) 讻诇 讛驻讜住诇 讗转 讛转专讜诪讛 诪讟诪讗 讗转 讛诪砖拽讬谉 诇讛讬讜转 转讞诇讛 讞讜抓 诪讟讘讜诇 讬讜诐 讜讘驻专拽 讗讜专 诇讬"讚 (驻住讞讬诐 讚' 讬讝) 讛谉 讗讜诪专讬谉 诪砖拽讬谉 讛讘讗讬谉 诪讞诪转 讬讚讬诐 讜讘驻专拽 讬爪讬讗讜转 讛砖讘转 (砖讘转 讚祝 讬讚) 讗诪专讬' 讛讗讜讻诇讬谉 砖谞讟诪讗讜 讘诪砖拽讬谉 诪砖拽讬谉 讚诪讗讬 讗讬 谞讬诪讗 讘诪砖拽讬谉 诪讞诪转 砖专抓 讚讗讜专讬讬转讗 讛讬讗 讚讻转讬讘 (讜讬拽专讗 讬状讗:诇状讚) 讜讻诇 诪砖拽讛 讗砖专 讬砖转讛 讗诇讗 讚谞讙注讜 讘诪砖拽讬谉 讛讘讗讬谉 诪讞诪转 (砖专抓) [讬讚讬诐] 讜讙讝专讜 专讘谞谉 注诇 诪砖拽讬谉 讛讘讗讬谉 诪讞诪转 讬讚讬诐 诪砖讜诐 诪砖拽讬谉 讛讘讗讬谉 诪讞诪转 砖专抓 讜讘转讜住驻转讗 讟讘讜诇 讬讜诐 (驻专拽 讗) 转谞讬讗 讞讜诪专 讘讬讚讬诐 诪讟讘讜诇 讬讜诐 讜讻讜' 讜诪讟诪讗讬谉 讗转 讛诪砖拽讬谉 诇注砖讜转谉 转讞诇讛 讜诇驻讬 砖注讬拽专 讟讜诪讗转 讬讚讬诐 诪讚专讘谞谉 讛讬讗 讛讜讬 住驻讬拽讛 讟讛讜专 讻讚转谞谉 讘诪住' 讟讘讜诇 讬讜诐 (驻"讘 诪砖谞讛 讘) 讞讜诪专 讘讟讘讜诇 讬讜诐 诪讘讬讚讬诐 砖住驻拽 讟讘讜诇 讬讜诐 驻讜住诇 讗转 讛转专讜诪讛 讜讛讬讚讬诐 住驻讬拽谉 讟讛讜专. 讙讝讬专讛 砖诪讗 讬讟诪讗讜 诪砖拽讬谉 砖讘讬讚讬诐 诪讞诪转 讛讻讜住 讝讛 讛讻讜住 拽讗讬 讘讟讜诪讗转 讗讞讜专讬讬诐 讻讚转谞谉 讘驻专拽 讞讜诪专 讘拽讜讚砖 (讞讙讬讙讛 讻) 讗讞讜专讬讬诐 讜转讜讱 讜讘讬转 讛爪讘讬注讛 诇转专讜诪讛 讻诇讜诪专 砖讗讞讜专讬讜 谞讟诪讗讜 讘诪砖拽讬谉 讜讗注驻"讻 转讜讻讜 讟讛讜专 讜讻诇 砖讛讜讗 讘注谞讬谉 讛讝讛 讛专讬 讛讜讗 诪讟诪讗 讗转 讛诪砖拽讬诐 讜讛诪砖拽讬谉 注讜讚 诪讟诪讗讬诐 讚讘专讬诐 讗讞专讬诐 讻讚转谞谉 讘讟讛专讜转 讘驻专拽 讞' (诪砖谞讛 讝) 诪砖拽讬谉 砖谞讟诪讗讜 讘讗讞讜专讬 讻诇讬 诪讟诪讗讬谉 讗讞讚 讜驻讜住诇讬谉 讗讞讚 讜讘转讜住驻转讗 讻诇讬诐 [驻"讙] 诪砖拽讬谉 讟讛讜专讬谉 讛谞转讜谞讬谉 注诇 讛讗专抓 讜谞讙注 讘讛谉 讻讜住 砖讗讞讜专讬讜 讟诪讗讬谉 讗讜 讘讬转 爪讘讬注转讜 谞讟诪讗讜 诪砖拽讬谉 讜讟讜诪讗转 讗讞讜专讬讬诐 诪讚专讘谞谉 讛讬讗 讻讚转谞讬讗 讘转讜专转 讻讛谞讬诐 [讘驻' 砖诪讬谞讬] 专讘讬 讗讜诪专 转讚注 砖讗讬谉 讟讜诪讗转 诪砖拽讬谉 诇讻诇讬诐 诪谉 讛转讜专讛 [讗诇讗 诪讚"住 砖讗讬谉 讟讜诪讗讛 诪谉 讛转讜专讛] 诪讟诪讗讛 讗转 讻诇讬 砖讟祝 诪讗讞专讬讜 砖讗讬谉 转讜讻讜 讟诪讗 讜讻诇讬诐 砖谞讟诪讗讜 讘诪砖拽讬谉 转讜讻讜 讟讛讜专 讜讗讬谉 诇讱 讟讜诪讗转 讗讞讜专讬讬诐 讗诇讗 讘诪砖拽讬谉 讘诇讘讚 讜讘转专讜诪讛 讗讘诇 讘拽讜讚砖 讛讻诇 讟诪讗 讚转谞谉 讗讞讜专讬讬诐 讜转讜讱 讜讘讬转 讛爪讘讬注讛 诇转专讜诪讛 讗讘诇 诇讗 诇拽讜讚砖 讜讘驻专拽讗 拽诪讗 讚诪住' 谞讚讛 (讚祝 讝) 讗诪专讜 讚讛诇讻讛 讻专' 讗诇讬注讝专 讚讗诪专 讗讞讜专讬 讻诇讬诐 砖谞讟诪讗讜 讘诪砖拽讬谉 诪讟诪讗讬谉 讗转 讛诪砖拽讬谉 讜讗驻讬' 讚讞讜诇讬谉 讜讗讬谉 驻讜住诇讬谉 讗转 讛讗讜讻诇讬谉 讜讗驻讬诇讜 讚转专讜诪讛 讜诇讗 讬诇驻讬谞谉 拽"讜 诪讟讘讜诇 讬讜诐 讻专' 讬讛讜砖注 诪驻谞讬 讛讟注诐 讛诪驻讜专砖 诇砖诐 讻讚讗诪专讬谞谉 讜专讘讬 讗诇讬注讝专 讗讞讜专讬 讻诇讬诐 讚专讘谞谉 讜讟讘讜诇 讬讜诐 讚讗讜专讬讬转讗 讻讜' 讜诪讗讬 砖谞讗 讗讞讜专讬 讻诇讬诐 讚谞拽讟 诪砖讜诐 讚拽讬诇讬 讚转谞谉 [讻诇讬] 砖谞讟诪讗 讘诪砖拽讬谉 讗讞讜专讬讜 讟诪讗讬谉 转讜讻讜 讜讗讙谞讜 讜讗讝谞讜 讜讬讚讬讜 讟讛讜专讬谉 讜讝讜 讛诪砖谞讛 讘讻诇讬诐 讘驻讻"讛 [诪砖谞讛 讜].





专砖讘"讗

讛谞讻谞住 诇讘讬转讜 讘诪讜爪讗讬 砖讘转讜转 讜讻讜', 讜讗诐 讗讬谉 诇讜 讗诇讗 讻讜住 讗讞讚 诪谞讬讞讜 诇讗讞专 讛诪讝讜谉 讜诪砖诇砖诇谉 讻讜诇谉 诇讗讞专讬讜. 讻诇讜诪专: 诇讗讞专 讛诪讝讜谉. 讜讗"转 讜讚讗讬 诪讚拽转谞讬 讛谞讻谞住 诇讘讬转讜 讘诪讜爪讗讬 砖讘转讜转, 诇讗讜 讘讬讜砖讘 讜讗讜讻诇 讘砖讘转 讜讞砖讻讛 注诇讬讜 拽讗 诪讬讬专讬, 讗诇讗 讘谞讻谞住 诇讗讻讜诇 诇讻转讞诇讛 讘诪讜爪讗讬 砖讘转 拽讗诪专, 讜讗驻讬诇讜 讛讻讬 拽转谞讬 诪砖诇砖诇谉 讻讜诇谉 诇讗讞专 讛诪讝讜谉 讚讗诇诪讗 诪讜转专 诇讗讻讜诇 拽讜讚诐 讛讘讚诇讛, 讜讻讬讜谉 砖讻谉 拽砖讬讗 诇讬           讗诪讬诪专 讚讘转 讟讜讜转 (驻住讞讬诐 拽讝, 讗) 讗诪讗讬, 转讬专爪讜 讘转讜住' 讚讛讻讗 讚讗讬谉 诇讜 讗诇讗 讻讜住 讗讞讚 砖讗谞讬 诪砖讜诐 讞讘讬讘讜转讗 讚讘专讻讛 讘讻讜住 注"讻, 讜讚讜拽讗 诇诪"讚 讘专讻讛 讟注讜谞讛 讻讜住, 讚讻讬讜谉 砖讻谉 讚讜讞讬谉 讗转 讛讗讬住讜专 诪驻谞讬 讚讜讞拽 讘专讛诪"讝 砖讬讘专讱 讘讻讜住. 讜专讗讬转讬 诇专讗讘"讚 讝"诇 讚讗诪讬诪专 讬讜讚注 讛讬讛 砖诇诪讞专 讬讛讬讛 诇讜 讬讬谉 诇诪讝讜谉 讜诇讛讘讚诇讛, 讗讘诇 讝讛 讘砖讗讬谞讜 讘讟讜讞 砖讬讛讬讛 诇讜 讬讬谉 诇诪讞专 讜讬爪讟专讱 诇诪讞专 诇讘专讱 讘诇讗 讬讬谉 讜讻讬讜谉 砖注讻砖讬讜 讬讻讜诇 诇讘专讱 砖转讬讛谉 注诇 讛讻讜住 讚讜讞讬谉 讗讬住讜专 讛讗讻讬诇讛 拽讜讚诐 讛讘讚诇讛 诪驻谞讬 讛讻讜住 诇讘专讻转 讛诪讝讜谉.



诇讗 讚诪讘专讱 讜诪谞讞 诇讬讛. 驻讬专讜砖: 讜诇讗讜 讚诇讗 砖转讬 诪讬谞讬讛 讻诇讜诐 拽讗诪专, 讗诇讗 讗诪住拽谞讗 拽讗 住诪讬讱 讚讗诪专 讚讟注讬诐 诇讬讛 讘讬讚讬讛, 讗诇讗 讚诪拽砖讛 讟注讬 讘讛 讜住讘专 讚诪谞讞 诇讬讛 诇讙诪专讬 拽讗诪专.



转专讬 诇讗 讛讜讜 讜诪讞讚 讟驻讬 砖讬注讜专讗. 讜讗"转 讗诐 讻谉 诪讛 讟注诪讬讬讛讜 讚讘"讛. 讬砖 诇讜诪专 讻讬讜谉 讚讘讻讜住 讗讞讚 讛讘讬讗讜 讗讬 砖拽讬诇 诪讬谞讬讛 诪讬讚讬 谞讞砖讜讘 讗讜转讜 驻讙讜诐 讜讻诪讜 砖诪讘专讱 注诇 砖讬讜专讬 讻讜住讜转. 讛专讗讘"讚 讝"诇. 讜讗讬 谞诪讬 讬砖 诇讜诪专 讚诪诇讗 讘注讬谞谉.



转专讬 转谞讗讬 讜讗诇讬讘讗 讚讘"砖. 讜讗"转 诇专' 讞讬讬讗 讚转谞讬 砖讜转讛讜 讚讘专讻讛 讗讬谞讛 讟注讜谞讛 讻讜住, 拽砖讬讗 讜讛转谞谉 讘讬转 砖诪讗讬 讗讜诪专讬诐 谞专 讜诪讝讜谉 讘砖诪讬诐 讜讛讘讚诇讛 讗诇诪讗 讘专讻讛 讟注讜谞讛 讻讜住, 讚讗讬 诇讗, 诇诪讛 诇讬讛 诇讘专讜讻讬 转专讜讬讬讛讜 注诇 讻讜住 讗讞讚, 讬砖 诇讜诪专 讚诪转谞讬转讬谉 讘讬讜砖讘 讜讗讜讻诇 诪讘注讜讚 讬讜诐 讜讛砖诇讬诐 注诐 讞砖讻讛, 讚讻讬讜谉 讚讗讬转谞讛讜 诇转专转讬 讘专讻讜转 拽诪讬讛 诇讗 诪讚讞讬谞谉 讞讚讗 诪讬谞讬讛讜 诪谉 讛讻讜住, 讗讘诇 讘专讬讬转讗 讚拽转谞讬 诪砖诇砖诇谉 讻讜诇谉 诇讗讞专讬讜 讻诇讜诪专 砖讗讜讻诇 拽讜讚诐 砖讬讘讚讬诇 讚讚讞讬谞谉 讗讬住讜专 诪驻谞讬 讚讞拽 讘专讻转 讛诪讝讜谉 砖讬讘专讱 注诇 讛讻讜住, 诪讬谞讛 讜讚讗讬 讗讬讻讗 诇诪砖诪注 讚讘专讻讛 讟注讜谞讛 讻讜住. 讛专讗讘"讚 讝"诇. 讜诪住转讘专 诇讬 讚诪转谞讬转讬谉 诇讗讜 讚讜拽讗 讻诇讜诪专 砖讬讛讗 讞讬讬讘 诇讘专讱 注诇 讻讜住 讗讞讚 诪讝讜谉 讜讛讘讚诇讛 诇诪"讚 讘专讻讛 讗讬谞讛 讟注讜谞讛 讻讜住, 讗诇讗 砖讗诐 讘讗 诇砖诇砖诇谉 讻讜诇谉 注诇 讗讜转讜 讻讜住 讛专砖讜转 讘讬讚讜 讻讬讜谉 砖讗讬谉 诇讜 讗诇讗 讗讜转讜 讻讜住, 讜诇讜诪专 讚讗注"讙 讚讗讬谞讜 讗讜诪专 讘' 拽讚讜砖讜转 注诇  讻讜住 讗讞讚 讻讬讜谉 讚讗讬谉 诇讜 讗诇讗 讻讜住 讗讞讚 讛转讬专讜 讻讚讗讬转讗 讘专讬砖 驻专拽 注专讘讬 驻住讞讬诐 (驻住讞讬诐 拽讘, 讘) 讜讗驻讬诇讜 诇诪"讚 讘专讻讛 讗讬谞讛 讟注讜谞讛 讻讜住 诪讻诇 诪拽讜诐 讬驻讛 诇讗讜诪专讛 注诇 讛讻讜住. 讜转讚注 诇讱 讚讗讬 诇讗 转讬诪讗 讛讻讬 诇讗 讛讜讬 砖转讬拽 讙诪' 诪诇讗拽砖讜讬讬 专讬砖讗 讚诪转谞讬转讬谉 讗诇讬讘讗 讚讘"砖, 讗住讬驻讗 讚拽转谞讬 诪讘专讱 注诇 讛讬讬谉 讜讗讞"讻 诪讘专讱 注诇 讛诪讝讜谉, 讜诇砖谞讬 讻讚砖谞讬谞谉 讗谞谉 谞诪讬 讜诇讜拽诪讗 讻转谞讗讬.
讜诇注谞讬谉 驻住拽 讛诇讻讛 讗讬讻讗 诇诪讬诪专 讚讘专讻讛 讗讬谞讛 讟注讜谞讛 讻讜住, 诪讚讘注讬 诪讬谞讬讛 专讘讬谞讗 诪专讘讗 讘注专讘讬 驻住讞讬诐 (拽讬讝, 讘) 讙讘讬 诪转谞讬转讬谉 讚诪讝讙讜 诇讜 讻讜住 讙' 诪讘专讱 注诇讬讜 注诇 诪讝讜谞讜 砖诪注 诪讬谞讛 讘专讻讛 讟注讜谞讛 讻讜住. 讗"诇 讚' 讻住讬 转拽谞讜 专讘谞谉 讻诇 讞讚 讜讞讚 谞注讘讚 讘讬讛 诪爪讜讛. 讗诇诪讗 拽住讘专 专讘讗 讘专讻讛 讗讬谞讛 讟注讜谞讛 讻讜住. 讜讻谉 讻转讘讛 诇讛讛讬讗 讚专讘讗 专讘 讗诇驻住 讝"诇 讘讛诇讻讜转. 讜讙讬诇讛 诇谞讜 讛专讘 讝"诇 讚讛讛讬讗 讚专讘讗 讘讚讜拽讗 讗讬转诪专 讜诇讗 讘讚讞讬讛 讘注诇诪讗. 讜讛讗 讚讗诪专讬谞谉 讘驻专拽 注专讘讬 驻住讞讬诐 (驻住讞讬诐 拽讛, 讘) 谞诪讬 讙讘讬 讘专讬讬转讗 讚讛谞讻谞住 诇讘讬转讜 讘诪讜爪讗讬 砖讘转 讚讗讬讬转讬谞谉 诇讛 讛讻讗 讘住诪讜讱 砖"诪 诪讛讗 诪转谞讬转讗 转诪谞讬, 砖诪注 诪讬谞讛 讘专讻讛 讟注讜谞讛 讻讜住 讜讻讜'. 诇讗 拽讬讬诪讗 诇谉 讻讛讛讬讗 诪转谞讬转讗, 讚诪转谞讬转讗 讜讚讗讬 讗诪专讛 讜诇谉 诇讗 住"诇, 讗诇讗 讻讗讬讚讱 转谞讗 讚讗诪专 讗讬谉 讟注讜谞讛 讻讜住 讜讻讚专讘讗. 讜讛讬讬谞讜 谞诪讬 讚诇讗 讻转讘讛 讛专讘 讝"诇 诇讛讛讬讗 讘讛诇讻讜转. 讜诪转谞讬转讬谉 讚讛讻讗 讚拽转谞讬 谞专 讜诪讝讜谉 讘讬谉 诇讘"砖 讘讬谉 诇讘"讛 诇讗讜 专讗讬讛 讛讬讗 讻讚讗诪专谉 讘讬谉 诇讚讘专讬 讛专讗讘"讚 讝"诇 讘讬谉 诇诪讗讬 讚住讘讬专讗 诇谉, 讜诪转谞讬转讬谉 谞诪讬 讚拽转谞讬 讘讗 诇讛诐 讬讬谉 诇讗讞专 讛诪讝讜谉 讘讬转 砖诪讗讬 讗讜诪专讬诐 诪讘专讱 注诇 讛讬讬谉 讜讗讞专 讻讱 诪讘专讱 注诇 讛诪讝讜谉 讜讘讬转 讛诇诇 讗讜诪专讬诐 诪讘专讱 注诇 讛诪讝讜谉 讜讗讞专 讻讱 诪讘专讱 注诇 讛讬讬谉, 讚诪砖诪注 诪讬谞讛 诇讻讗讜专讛 诇讘讬转 讛诇诇 讚讘专讻讛 讟注讜谞讛 讻讜住. 诪住转讘专讗 讚讘讬转 讛诇诇 诇讗讜 讚讜拽讗 诪讘专讱 注诇 讛诪讝讜谉 讜讗讞专 讻讱 注诇 讛讬讬谉 拽讗诪专讬, 讗诇讗 诇讗驻讜拽讬 诪讚讘专讬 讘讬转 砖诪讗讬 讚讗诪专讬 诪讘专讱 注诇 讛讬讬谉 讜讗讞专 讻讱 注诇 讛诪讝讜谉, 讜讟注诪讬讬讛讜 讚讘讬转 砖诪讗讬 讗讬讻讗 诇诪讬诪专 诪砖讜诐 讚讻转讬讘 (讚讘专讬诐 讞, 讬) 讜讗讻诇转 讜砖讘注转 讜讘专讻转, 讜讗讻诇转 讝讜 讗讻讬诇讛 讜砖讘注转 讝讜 砖转讬讛 (诇注讬诇 讘专讻讜转 诪讟, 讘) 讜讛讚专 讜讘专讻转 讻讬讜谉 砖讘讗 诇讛诐 讬讬谉 讜注讚讬讬谉 诇讗 砖转讛 诪讜讟讘 砖讬砖转讛 讻讚讬 砖讬砖讘注 讜讗讞专 讻讱 讬讘专讱, 讜讘讬转 讛诇诇 讗讜诪专讬诐 讗讬谉 爪专讬讱 讗诇讗 诪讘专讱 注诇 讛诪讝讜谉 讜讗讞专 讻讱 诪讘专讱 注诇 讛讬讬谉. 讜转讚注 诇讱 讚讗讬 诇讗,          诇讬讚讜拽 诪讬谞讛 诇讬诪讗 砖诪注转 诪讬谞讛 讘专讻讛 讟注讜谞讛 讻讜住 讻讚讚讬讬拽 讜讗讝讬诇 讘讻诇 讚讜讻转讗, 讗诇讗 砖诪注 诪讬谞讛 讚诪讬讛讗 诇讬讻讗 诇诪砖诪注 诪讬谞讛 讻诇讜诐. 讜讛专"讝 讛诇讜讬 驻住拽讛 讚讟注讜谞讛 讻讜住 诪诪转谞讬转讬谉 讚讘讗 诇讛诐 讬讬谉 讘转讜讱 讛诪讝讜谉, 讜讗讬谞讛 专讗讬讛 讜讻诪讜 砖谞转讘讗专.





专讬讟讘"讗

讛谞讻谞住 诇讘讬转讜 讘诪讜爪讗讬 砖讘转讜转 讜讻讜' 注讚 讜讗诐 讗讬谉 诇讜 讗诇讗 讻讜住 讗讞讚 诪谞讬讞讜 诇讗讞专 讛诪讝讜谉 讜诪砖诇砖诇谉 讻讜诇谉 诇讗讞专讬讜. 讛拽砖讛 专讘讬谞讜 谞住讬诐 讝"诇 讚讛讬讻讬 诪爪讬 讟注讬诐 拽讜讚诐 砖讬讘讚讬诇 讚讛讗 讗住讜专 诇讗讻讜诇 讜讗诪讬诪专 讚讘转 讟讜转 讜诇讗 专爪讛 诇讟注讜诐, 讜诇讬讻讗 诇诪讬诪专 讚讛讻讗 讗讬讬专讬 讻砖讛讬讛 讬讜砖讘 讜讗讜讻诇 诪讘注讜讚 讬讜诐 讜专讜爪讛 诇讘专讱 注诇 讛诪讝讜谉 砖讗讻诇 讻讘专 讚讛讗 讛谞讻谞住 拽转谞讬 讜讗驻讬' 讻砖转诪爪讬 诇讜诪专 讚诪讬诇讬 诪讬诇讬 拽转谞讬 讜诇讗讜 讗专讬砖讗 讚讛谞讻谞住 拽讗讬 讻讚驻讬专砖 讘讬专讜砖诇诪讬 讗讻转讬 拽砖讬讗 讚讛讗 讘驻' 注专讘讬 驻住讞讬诐 讚讬讬拽 诪讬谞讛 讟注诐 诪讘讚讬诇 讜讗诐 讻讚讘专讬讱 讛专讬 诇讗 讟注诐 讻诇讜诐 诪砖讞砖讬讻讛. 讜讬"诇 讚讛讻讗 住"诇 讘专讻讛 讟注讜谞讛 讻讜住 讜诪砖"讛 砖专讬谞谉 诇讬讛 诇讟注讜诐 讻讚讬 砖讬讘专讱 注诇 讛讻讜住. 讜讛专讗讘"讚 讝"诇 住讜讘专 讚讻讬 讗诪专讬谞谉 讗住讜专 诇讟注讜诐 拽讜讚诐 砖讬讘讚讬诇 讛谞讬 诪讬诇讬 诇诪讬 砖讛讜讗 讘讟讜讞 砖讬讘讗 诇讜 讬讬谉 诇诪讞专 讗讘诇 讗诐 诪住讜驻拽 讛讜讗 讘讻讱 讗讜讻诇 讜讗讬谞讜 谞诪谞注 讜讛讻讗 谞诪讬 讻砖讗讬谞讜 讘讟讜讞 砖讬讛讗 诇讜 讻讜住 讗讞专 讜讻讚讬 砖讬讘专讱 讘专讻转 讛诪讝讜谉 讘讻讜住 讛转讬专讜 诇讜 讛讗讻讬诇讛 拽讜讚诐 砖讬讘讚讬诇. 讜诪讛讱 讘专讬讬转' 诪砖诪注 讚讘专讛诪"讝 讟注讜谞讛 讻讜住 讻讚讚讬讬拽讬谞谉 诪讬谞讛 讘住诪讜讱 讜诪砖诪注 讗驻讬' 讘讬讞讬讚 诪讚诇讗 诪讚讻专 讝讬诪讜谉 讜谞讻谞住 谞诪讬 讬讞讬讚 诪砖诪注 讻谉 讻转讘讜 讘转讜住驻讜转: 



诇讗 讚诪谞讞 诇讬讛. 驻讬专讜砖 讜诇讗讜 讚诇讗 砖转讬 诪讬谞讬讛 讻诇讜诐 讚讗"讻 诇诪讛 诇讬讛 诇讘专讜讻讬 注诇讬讛 诪注讬拽专讗 讜诪讛 转讜注诇转 讬砖 讘讘专讻讛 讝讜 讗诇讗 讚诪谞讞 诇讬讛 讘讬讚讬讛 讜讟注讬诐 诇讬讛 讘讬讚讬讛 讜讗诪住拽谞讗 住诪讬讱 讗诇讗 讚诪拽砖讛 诇讗 讛讜讛 讬讚注 诪讗讬 拽讗诪专 讜诪拽砖讛 讜讛讗诪专 诪专 讛诪讘专讱 讜讻讜'. 讜讛讗诪专 诪专 讻讜住 砖诇 讘专讻讛 爪专讬讱 砖讬注讜专. 驻讬专讜砖 讜讛"讛 诇砖诇 拽讬讚讜砖 讜讛讘讚诇讛. 讚讗讬转 讘讬讛 讟驻讬. 驻讬' 讜讗注"讙 讚讗讬转 讘讬' 讟驻讬 讗讻转讬 爪专讬讻讬谉 诇诪讬诪专 讚讟注讬诐 诇讬讛 讘讬讚讬讛 讚讗讬 诇讗 讗讬讻讗 诇诪讬诪专 讟注诪讜 驻讙诪讜 讗注"讙 讚讗讬转 讘讬讛 讟驻讬 讜讝讛 驻砖讜讟: 



转专讬 诇讗 讛讜讜 讜诪讞讚 谞驻讬砖 砖讬注讜专讗. 拽砖讛 诇讬 讗"讻 诪讗讬 讟注诪讬讬讛讜 讚讘"讛 讚驻诇讬讙讬 注诇讬讬讛讜 讘诪转谞讬转讬谉 讜讗诪专讬 诪讘专讱 注诇 讛诪讝讜谉 讜讗讞"讻 注诇 讛讬讬谉 讛讗 砖驻讬专 诪爪讬 诇诪注讘讚 讻讘"砖. 讜讬"诇 讚住"诇 讚讻讬讜谉 砖讘讗 讛讻讜住 诇驻谞讬讜 讜讛讜讗 砖讜驻讱 诪诪谞讜 讜砖讜转讛 讗注驻"讬 砖讗讬谞讜 砖讜转讛 讘讻讜住 注爪诪讜 讛讜"诇 讻砖讬讜专讬 讻讜住讜转 讜驻讙讜诐 讛讜讗讬. 讗讬 谞诪讬 诪砖讜诐 讚讘注讬 诪诇讗 讻诇 讛讬讻讗 讚讗讬驻砖专. 讜讗住讬拽谞讗 转专讬 转谞讗讬 讗诇讬讘讗 讚讘"砖 讚专"讞 住"诇 讗诇讬讘讬讬讛讜 讘专讻讛 讗讬谞讛 讟注讜谞讛 讻讜住. 讜讗"转 讗"讻 转讬拽砖讬 诇讬讛 诪转谞讬转讬谉 讚拽转谞讬 讘"砖 讗讜诪专讬' 谞专 讜诪讝讜谉 讘砖诪讬诐 讜讛讘讚诇讛 讗诇诪讗 讘专讻讛 讟注讜谞讛 讻讜住 讚讗讬 诇讗 诇讬讘讚讬诇 讗讻住讗 诪注讬拽专讗 讜诇讬讘专讬讱 讘诇讗 讻讜住. 讬"诇 诪转谞讬转讬谉 讘讬讜砖讘 讜讗讜讻诇 诪讘注讜讚 讬讜诐 讜讛砖诇讬诐 注诐 讞砖讬讻讛 讚讻讬讜谉 讚讗讬转谞讛讜 诇转专讜讜讬讬讛讜 拽诪讬讛 诇讗 诪讬讚讞讬讗 讞讚讗 诪讬谞讬讬讛讜 讜讗驻讬' 诇诪"讚 讗讬谞讛 讟注讜谞讛 讻讜住, 讛专讗讘"讚 讝"诇. 讜讬砖 诪转专爪讬诐 讚诪转谞讬' 诇讗讜 讘讞讬讜讘讗 拽讗诪专 讗诇讗 专砖讜转 拽讗诪专 讜诇讜诪专 砖讗诐 专讜爪讛 诇讜诪专 讘专讻讛 注诇 讛讻讜住 讜诇砖诇砖诇谉 讻讜诇谉 讗讞专讬讜 讛专砖讜转 讘讬讚讜. 讜拽诪"诇 谞诪讬 诪讚讘"讛 讚讗注"讙 讚讗讬谉 讗讜诪专讬诐 砖转讬 拽讚讜砖讜转 注诇 讻讜住 讗讞讚 讘讻讬 讛讗 讛转讬专讜 讚诪"诪 讻诇 砖讬砖 讬讬谉 诇驻谞讬讜 讛专讗讜讬 讛讜讗 诇讘专讱 注诇 讛讻讜住 讜讘"砖 驻诇讬讙讬 讘讛讗: 



讜诇注谞讬谉 驻住拽 讛诇讻讛 讬砖 诪讬 砖驻住拽 讚讘专讻讛 讗讬谞讛 讟注讜谞讛 讻讜住 诪诪转谞讬转讬谉 讚驻住讞讬诐 讚讘注讬谞谉 注诇讛 砖诪注转 诪讬谞讛 讚讘专讻讛 讟注讜谞讛 讻讜住 讜讚讞讬 专讘讛 诇讗 讛讜讗讬诇 讜讚' 讻住讬 转拽讬谞讜 专讘谞谉 谞注讘讬讚 讘讻诇 讞讚 诪讬谞讬讬讛讜 讞讚讗 诪爪讜讛 讗诇诪讗 诪讚讞讬 诇讛 砖"诪 讚住"诇 讚讗讬谞讛 讟注讜谞讛 讻讜住. 讜专讘讬谞讜 讗诇驻住讬 讝"诇 讛讻讬谉 拽住讘专 砖讛讜讗 讛讘讬讗 讘注讬讗 讚讛转诐 讜讚讬讞讜讬讗 讚专讘讛 讗诇诪讗 讻讚讬讞讜讬讗 住"诇. 讜讗注"讙 讚讗诪专讬谞谉 讛转诐 讙讘讬 讘专讬讬转讗 讚讛谞讻谞住 诇讘讬转讜 讘诪"砖 讜讻讜' 砖诪注转 诪讬谞讛 讘专讻讛 讟注讜谞讛 讻讜住 讜诇讗 讚讞讬谞谉 诪讬讚讬 诪"诪 讘专讬讬转讗 住"诇 讛讻讬谉 讜诇讬转 讛诇讻转讗 讻讜转讛 讗诇讗 讻讚讬讞讜讬讗 讚专讘讛 讻讚讻转讬讘谞讗 讜诪转谞讬转讬谉 讚讛讻讗 讚拽转谞讬 讘讬谉 诇讘"砖 讘讬谉 诇讘"讛 谞专 讜诪讝讜谉 讜讻讜' 讗诇诪讗 诇转专讜讜讬讬讛讜 讟注讜谞讛 讻讜住 讻讘专 讻转讬讘谞讗 诇注讬诇 讚诇讗 拽砖讬讗 讗诇讬讘讗 讚讛诇讻转讗 讘讬谉 诇驻讬专讜砖 讛专讗讘"讚 讝"诇 讘讬谉 诇转讬专讜爪讗 讗讞专讬谞讗. 讜诪转谞讬转讬谉 谞诪讬 讚拽转谞讬 讘讗 诇讛谉 讬讬谉 诇讗讞专 讛诪讝讜谉 讘"砖 讗讜诪专讬诐 讜讻讜' 讜讘"讛 讗讜诪专讬诐 诪讘专讱 注诇 讛诪讝讜谉 讗诇诪讗 诇讘"讛 爪专讬讻讛 讻讜住 诇讗 转讬拽砖讬 诇讱 讚讛转诐 讻讬讜谉 讚讗讬讻讗 讻讜住 拽诪讬讛 讜诇讗讞专 讛诪讝讜谉 讛讜讗 讗讜 转讜讱 讛诪讝讜谉 讘讻讬 讛讗 讗驻讬诇讜 讗诇讬讘讗 讚诪讗谉 讚住"诇 讗讬谞讛 讟注讜谞讛 讻讜住 诪讜讚讛 砖讬砖 诇讜 诇讘专讱 注诇讬讜 注诇 讛诪讝讜谉 转讞诇讛 讜讗讞"讻 讬砖转讛 讚诇讗 拽讗诪专 讗诇讗 讚讗讬谞讜 爪专讬讱 诇讟专讜讞 讜诇讞讝专 注诇讬讜 讻诪讜 讘拽讬讚讜砖 讜讛讘讚诇讛 讻讱 讗诪专讜 讘转讜住驻讜转 讜讘"砖 驻诇讬讙讬 讘讛讗 讗诇讬讘讗 讚专' 讞讬讬讗. 讜拽讬讬"诇 讻讘"讛 讚讗注"讙 讚讗讬谞讛 讟注讜谞讛 讻讜住 诪"诪 讻诇 砖讬砖 诇驻谞讬讜 讬讬谉 爪专讬讱 诇讛砖讛讜转讜 注讚 讘专讻转 讛诪讝讜谉. 讜讬砖 诪转专爪讬诐 讚讘讛讗 驻诇讬讙讬 讘"砖 住讘专讬 讬讜转专 专讗讜讬 砖讬砖转讛 讜讗讞"讻 讬讘专讱 讚讻转讬讘 讜砖讘注转 讝讜 砖转讬讛 讜讗讞专 砖讘讬注讛 讙诪讜专讛 讬砖 诇讜 诇讘专讱 讜讘"讛 住讘专讬 讬讻讜诇 诇讘专讱 拽讜讚诐 砖讬砖转讛 讚诇讬转 诇讛讜 讛讱 讚专砖讗 讗讘诇 讗讬 讘注讬 砖转讛 诇讬讛 讻讬讜谉 讚住"诇 讘专讻讛 讗讬谞讛 讟注讜谞讛 讻讜住 注"讻. 讜讘讜讚讗讬 讛讻讬谉 诪住转讘专讗 讚讗讬 住"讚 诇诪讬讚讜拽 诪讬谞讛 讘专讻讛 讟注讜谞讛 讻讜住 诇讬讚讜拽 诪讬谞讛 讘讙诪' 诇讛讚讬讗 讚讛讗 诇讗 诪讬砖转诪讬讟 讘砖讜诐 讚讜讻转讗 讚诪爪讬 诇诪讬讚拽 讛讻讬 讗诇讗 砖"诪 讻讚讻转讬讘谞讗. 讙讘讬 诪转谞讬转讬谉 讚讘讗 诇讛诐 讬讬谉 讗讬讻讗 诪讗谉 讚讙专讬住 讘转讜讱 讛诪讝讜谉 讜拽诪讬驻诇讙讬 讘"砖 讜讘"讛 讘讛讗讬讱 驻诇讜讙转讗 讚讻转讬讘谞讗 讜讛讗 讚谞拽讟 讜讗讞"讻 诪讘专讱 注诇 讛诪讝讜谉 讗转讬 砖驻讬专 诇诪讗讬 讚砖谞讬谞谉 讘讙诪' 讚讘"砖 住"诇 讘专讻转 讛诪讝讜谉 讟注讜谞讛 讻讜住 讚拽讗诪专讬 讗注"讙 讚讟注诐 诇讬讛 讘讬讚讬讛 讜讻讜' 讜讗驻"讛 讬讻讜诇 诇讘专讱 注诇讬讜 讗讞"讻 注诇 讛诪讝讜谉 讜诇诪讗讬 讚讗住讬拽谞讗 讻专' 讞讬讬讗 讚住"诇 讗诇讬讘讗 讚讘"砖 讗讬谞讛 讟注讜谞讛 讜诪讘专讱 注诇 讛讬讬谉 讜砖讜转讛讜 拽讗诪专 诇讗 爪专讬讱 诇诪讬诪专 讜讗讞"讻 诪讘专讱 讗诇讗 诪砖讜诐 住讬驻讗 讚谞拽讟讬 讘"讛 讜讗讞"讻 谞拽讟 诇讛 谞诪讬 讛讻讗 讜讘"讛 住讘专讬 讚讗驻讬' 讘转讜讱 讛诪讝讜谉 讬砖 诇讜 诇注讻讘讜 诇讘专讻转 讛诪讝讜谉 讗注"讙 讚住"诇 讗讬谞讛 讟注讜谞讛. 讜讗讬 讙专住讬谞谉 诇讗讞专 讛诪讝讜谉 讗转讬 砖驻讬专 诇讬砖谞讗 讚讗讞"讻 讚拽讗诪专讬 讬讻讜诇 诇砖转讜转讜 讜讗讞"讻 讬讘专讱 讘诇讗 讬讬谉. 讜讗讬讻讗 诪"讚 讚讗诐 讘讗 转讜讱 讛诪讝讜谉 讻讬讜谉 讚住"诇 讘专讻讛 讗讬谞讛 讟注讜谞讛 讻讜住 砖讜转讛 讜讗讬谞讜 谞诪谞注 讚诇讗 诪讟专讞讬谞谉 诇讬讛 讻讜诇讬 讛讗讬: 



讙讝讬专讛 砖诪讗 讬讟诪讗讜 诪砖拽讬谉 砖讗讞讜专讬 讛讻讜住 诪讞诪转 讬讚讬诐. 驻讬专讜砖 砖讛讬讚讬诐 注砖讗讜诐 砖谞讬讜转 讜讻诇 讛驻讜住诇 讗转 讛转专讜诪讛 诪讟诪讗 诪砖拽讬谉 诇讛讬讜转 转讞诇讛 讞讜抓 诪讟讘讜诇 讬讜诐 讛讬诇讻讱 讞讜讝专讬谉 讛诪砖拽讬谉 讜诪讟诪讗讬谉 讛讻讜住, 讜讗祝 注诇 讙讘 讚讗诪专讬谞谉 讘住诪讜讱 讻诇讬 砖谞讟诪讗 诪讗讞讜专讬讜 讗讬谉 转讜讻讜 讟诪讗 诪"诪 讞讬讬砖讬 讘"砖 砖诪讗 讬讞讝专讜 谞讬爪讜爪讜转 讜讬讻谞住讜 讘驻谞讬诐 讘讻讜住 讜诪讛讗讬 讟注诪讗 讗诪专讬 讗住讜专 诇讛砖转诪砖 讘讻诇讬 砖讗讞讜专讬讜 讟诪讗讬诐. 讜讗"转 讜讛讗 诇讗讜讻诇讬谉 讘注讬谞谉 砖讬注讜专 讻讘讬爪讛 讜诇诪砖拽讬谉 砖讬注讜专 专讘讬注讬转 讜讘讗讞讜专讬 讛讻诇讬 诇讬讻讗 专讘讬注讬转. 讬砖 诇讜诪专 讛谞讬 诪讬诇讬 诪讚讗讜专讬讬转讗 讗讘诇 讙讘讬 诪砖拽讬谉 讙讝讜专 专讘谞谉 诪砖讜诐 诪砖拽讛 讝讘 讜讝讘讛 讜讗驻讬' 讘驻讞讜转 诪讻砖讬注讜专 讙讝专讜, 讜诇讬讻讗 诇转专讜爪讬 诪砖讜诐 讚讗讬讻讗 诪砖拽讛 讟讜驻讞 讚讻诇 讛讻讜住 讜讛讜讬 讞讘讜专 诪讛 砖讘讻讜住 注诐 诪讛 砖讘讞讜抓 讚讗"讻 诇诪讛 诇讛讜 诇诪讬诪专 讟注诪讗 诪砖讜诐 谞讬爪讜爪讜转 砖讬讞讝专讜 讘驻谞讬诐 转讬驻讜拽 诇讬' 诪砖讜诐 讛诪砖拽讛 砖讬砖 讘讜 讟讜驻讞 讜讗驻讬' 转讗诪专 讚讘诇讗 砖讬讞讝专讜 讘驻谞讬诐 拽讗诪专 讗讻转讬 拽砖讬讗 讛讬讻讬 讗诪专讬 讘"讛 诇谞讬爪讜爪讜转 诇讗 讞讬讬砖讬谞谉 讚讛讗 讟讜讘讗 讗讬讻讗 诇诪讬讞砖 诇讛讻讬 讜注讜讚 讚讗讻转讬 拽砖讬讗 诪讗讬 讚讗诪专讬 讘"讛 砖诪讗 讬讟诪讗讜 诪砖拽讬谉 砖讘讬讚讬诐 诪讞诪转 讛讻讜住 讜讘讬讚讬诐 讜讚讗讬 诇讬讻讗 专讘讬注讬转 讗诇讗 讜讚讗讬 讻讚驻专讬砖讬转: 



讜谞讟诪讗讜 讬讚讬诐 诇讻讜住. 讜诇诪讛 诇谉 诇诪讬转讬 诪讟注诐 讚诪砖拽讬谉. 讬讚讬诐 砖谞讬讜转 讛谉 讜讗讬谉 砖谞讬 讜讻讜'. 砖讬讟驻讗 讚诇讬砖谞讗 讛讜讗 讜诇讗 讛讜讛 爪专讬讱 讚讜讚讗讬 讻讬讜谉 讚讬讚讬诐 砖谞讬讜转 讗讬谞谉 诪讟诪讗讜转 讻诇讬. 讜讗"转 讜讛讗讬 讻讜住 讛讬讻讬 诪讬讟诪讜 讗讞讜专讬讜 讘诪砖拽讬谉 讚讛讗 诪砖拽讬谉 转讞诇讛 谞讬谞讛讜 讜讗讬谉 讻诇讬诐 诪拽讘诇讬谉 讟讜诪讗讛 讗诇讗 诪讗讘 讛讟讜诪讗讛, 诇讗 拽砖讬讗 讚专讘谞谉 讙讝讜专 讟讜诪讗讛 诇诪砖拽讬谉 讗驻讬诇讜 诇讟诪讗 讻诇讬诐 诪砖讜诐 诪砖拽讛 讚讝讘 讜讝讘讛 讻讚驻专讬砖谞讗 讜讻谉 驻讬专砖"讬 讝"诇, 讜讻砖诪讟诪讗 诪砖拽讬谉 砖讘转讜讻讜 讞讜讝专讬谉 诇讛讬讜转 砖谞讬讬诐 讚讻诇 讛驻讜住诇 讗转 讛转专讜诪讛 诪讟诪讗 诪砖拽讬谉 诇讛讬讜转 专讗砖讜谉 讻讚驻专讬砖谞讗 诇注讬诇: 



讙讝讬专讛 砖诪讗 讬讟诪讗讜 诪砖拽讬谉 砖讘讬讚讬诐 诪讞诪转 讛讻讜住. 讜讬讞讝专讜 讜讬讟诪讗讜 讗转 讛讬讚讬诐 讜讬讚讬诐 诪拽讘诇讜转 讟讜诪讗讛 诪诪砖拽讬谉 讗注"讙 砖讗讬谞谉 讗讘 讛讟讜诪讗讛: 



讜谞讬讟诪讗 讻讜住 诇讬讚讬诐. 讜诇诪讛 诇讬 讟注诪讗 讚诪砖拽讬谉 讜讻讜', 讜谞讬讟诪讬讬讛 诇诪砖拽讬谉 砖讘转讜讻讜, 驻讬专讜砖 讜讗讻转讬 诪讗讬 诪转拽谞转 讚讛专讬 讛诪砖拽讬谉 砖讘转讜讻讜 讟诪讗讬谉 讗讬 讞讬讬砖转 诇讛谞讬 讜讻诇 诪讛 砖讬砖转讛 讘转讜讱 讛住注讜讚讛 讛讜讬 讟诪讗. 讜诪砖谞讬谞谉 讘讻诇讬 砖谞讟诪讗 讗讞讜专讬讜 讘诪砖拽讬谉 注住拽讬谞谉 讚转讜讻讜 讟讛讜专 讜诇砖诪讗 讬讞讝专讜 谞讬爪讜爪讜转 讘驻谞讬诐 诇讗 讞讬讬砖讬 讘"讛 讜住"诇 诪讜转专 诇讛砖转诪砖 讘讻诇讬 砖讗讞讜专讬讜 讟诪讗讬诐 讜讘"砖 讗住专讬 讘讻诇讬 砖谞讟诪讗 讗讞讜专讬讜 讘诪砖拽讬谉: 



讗讞讜专讬讜 讟诪讗讬谉. 讛专讗讘"讚 讝"诇 诪驻专砖 讗讞讜专讬讜 砖讜诇讬 讛讻讜住 砖专讗讜讬讬谉 诇转砖诪讬砖 讜讗诪专 砖讻谉 诪砖谞转 讻诇讬诐 诪讜讻讞转. 讜驻讬专砖"讬 讝"诇 讚讗讬讬专讬 讚讜拽讗 讘讻诇讬 诪转讻讜转 讜诇讗 讘讻诇讬 讞专住 讚讻诇讬 讞专住 讗讬谞讜 诪拽讘诇 讟讜诪讗讛 诪讙讘讜 讻诇诇. 讜诪砖诪注 讛讻讬 讚住转诐 讻讜住 讗讬谞讜 砖诇 讞专住 讜讘讻讜住 讗诪专讬谞谉 讚讚讜拽讗 讗讞讜专讬讜 讟诪讗讬谉 讜诇讗 转讜讻讜:





讛诪讗讬专讬

讻诇 砖讗讚诐 爪专讬讱 诇讘专讻转 讛诪讝讜谉 讜讛讘讚诇讛 讻讙讜谉 诪讬 砖讙诪专 住注讜讚转讜 讘砖讘转 讘诪谞讞讛 注诐 讞砖讬讻讛 讬转讘讗专 讚讬谞讜 诇诪讟讛 讘诪砖谞讛 讛', 讜诪"诪 爪专讬讻讬诐 讗谞讜 诇讘讗专 讻讗谉 砖诪讜注讛 讗讞转 砖讘讗讛 讘住讜讙讬讗 讝讜 讘注谞讬谉 诪转讜讱 拽爪转 讘诇讘讜诇讬诐 砖讬砖 讘讛 讗爪诇 专讜讘 诪驻专砖讬诐 讜讛讬讗 讝讜 砖讗诪专讜 讛谞讻谞住 诇讘讬转讜 讘诪讜爪讗讬 砖讘转 诪讘专讱 讝讛 注诇 讛讬讬谉 讜注诇 讛诪讗讜专 讜注诇 讛讘砖诪讬诐 讜诪讘讚讬诇 讜讗诐 讗讬谉 诇讜 讗诇讗 讻讜住 讗讞讚 诪谞讬讞讜 诇讗讞专 讛诪讝讜谉 讜诪砖诇砖诇 讗转 讛讻诇, 讜转讞诇转 讛讚讘专讬诐 讬砖 诇砖讗讜诇 诪讗讞专 砖讗诪专 讛谞讻谞住 讜讻讜' 讘诪讜爪讗讬 砖讘转 诇讗 讘讬讜砖讘 讜讗讜讻诇 讜讞砖讱 讛讬讜诐 讗谞讜 注住讜拽讬诐 讜讗"讻 讛讬讗讱 讬讟注讜诐 拽讜讚诐 讛讘讚诇讛 讜讛诐 讗诪专讜 讗住讜专 诇讗讚诐 砖讬讟注讜诐 拽讜讚诐 砖讬讘讚讬诇, 讜讻谉 讗诪专讜 讘讗诪讬诪专 讘转 讟讜转 讻讚讗讬转讗 讘注专讘讬 驻住讞讬诐 [拽"讝 注"讗] 注讚 砖驻讬专砖讜 讘转讜住驻讜转 砖诪转讜讱 砖讘专讻讛 讟注讜谞讛 讻讜住 讜讗诐 讬讘讚讬诇 诇讗 讬讛讗 诇讜 讻讜住 诇讘专讻讛 讛转讬专讜 诇讜 砖讬讟注讜诐 注讚 砖讬讘专讱 讜讬讘讚讬诇 注诇 讛讻讜住 讛讜讗讬诇 讜讗讬谞讛 讟注讜谞讛 讻讜住, 讜讙讚讜诇讛 诪诪谞讛 讻转讘讜 讙讚讜诇讬 讛诪驻专砖讬诐 砖诇讗 谞讗住专 讗诇讗 诇诪讬 砖讘讟讜讞 砖诇诪讞专转讜 讬讛讗 诇讜 讬讬谉 讜讻谉 讛讬讛 讘讗诪讬诪专 讗讘诇 诪讬 砖讗讬谞讜 讘讟讜讞 讘讻讱 讗讱 讻砖谞讗诪专 讗讬谞讛 讟注讜谞讛 讻讜住 诪转讬专讬诐 诇讜 讻讚讬 砖诪"诪 讬讛讗 讛讚讘专 讛讚讜专 诇讜 诇讘专讱 注诇 讛讻讜住, 讜讗讬谉 讛讚讘专讬诐 谞专讗讬诐 诇讬 讗讱 诇讚注转 讛讗讜诪专 讟注讜谞讛 讻讜住 诇讚讞讜转 讛讞讬讜讘 砖讻讘专 讞诇 诪驻谞讬 讗讜转讜 砖诇讗 讞诇, 讗诇讗 砖讗谞讜 诪驻专砖讬诐 讗讜转讜 讘讬讜砖讘 讜讗讜讻诇 砖讗讬谉 诪驻住讬拽讬诐 诇讛讘讚诇讛 讜驻讬专讜砖讛 讛谞讻谞住 诪讘注专讘 讘讻讚讬 砖诇讗 讙诪专 住注讜讚转讜 注讚 诪讜爪讗讬 砖讘转, 讜砖诪讗 转讗诪专 讗"讻 诪讗讬 讜讗诐 讗讬谉 诇讜 讗诇讗 讻讜住 讗讞讚 讜讗祝 讘讻诪讛 讻讜住讜转 讛讜讗 讬讻讜诇 诇砖诇砖诇谉 注诇 讻讜住 讗讞讚, 驻讬专讜砖讛 砖讻诇 砖讗讬谉 诇讜 讗诇讗 讻讜住 讗讞讚 讛讜讗 爪专讬讱 诇注砖讜转 讻谉 诪爪讚 砖讘专讻讛 讟注讜谞讛 讻讜住, 讜诇讗 讘讻讜住 砖诇 讝诪讜谉 诇讘讚 讗诇讗 讗祝 讘讬讞讬讚 砖讛专讬 讛谞讻谞住 讘讬讞讬讚 诪砖诪注.鈥嬧��br>讜诪转讜讱 砖谞转讘专专 诇讛诐 讘讘专讬讬转讗 讝讜 砖讘"砖 讗诪专讜讛 讛拽砖讜 诪诪谞讛 注诇 诪讛 砖讗诪专 讘专讻转 讛讬讜诐 注讚讬驻讗 砖讛专讬 讛讘讚诇讛 讘专讻转 讛讬讜诐 讛讬讗 讜诪讗讞专讬诐 讗讜转讛, 讜转讬专爪讜 讘讛 砖讗谞讬 注讬讜诇讬 讬讜诪讗 讜讻讜' 讻诇讜诪专 砖讛讚讬谉 谞讜转谉 诇诪讛专 讘讘讬讗转讜 讜诇讗讞专 讘讬爪讬讗转讜 讜诪"诪 诇诪讚转 诪砖诪讜注讛 砖讘专讻讛 讟注讜谞讛 讻讜住 诇讚注转 讘"砖 讜讛讜讗 砖讛拽砖讜 诇讜 诪讚讬讚讬讛 诪诪讛 砖讗诪专讜 讘诪砖谞转谞讜 讘讗 诇讛诐 讬讬谉 讜讻讜' 讜注讬拽专 讛讙专住讗 讘讗 诇讛诐 讬讬谉 讘转讜讱 讛诪讝讜谉 讻诇讜诪专 讜讛讜讗 爪专讬讱 诇砖转讜转 讜讗讬谉 诇讜 讗诇讗 讗讜转讜 讛讻讜住 诪讘专讱 注诇 讛讬讬谉 讜讗讞专 讻讱 诪讘专讱 注诇 讛诪讝讜谉 诪讗讬 诇讗讜 砖诪讘专讱 注诇 讛讬讬谉 讜砖讜转讛 讜讗讞专 讻讱 诪讘专讱 注诇 讛诪讝讜谉 讘诇讗 讻讜住, 讜转讬专抓 诇讗 讚诪谞讞 诇讬讛, 讜讚讗讬 讛讬讛 讬讻讜诇 诇讛拽砖讜转 讗"讻 诇诪讛 诪讘专讱 讗诇讗 讚注讚讬驻讗 诪讬谞讛 讗拽砖讬 讚讻诇 注诇 驻谞讬诐 诪讗讞专 砖讘讬专讱 爪专讬讱 诇讟注讜诐, 讜转讬专抓 诇讜 诇砖转讬讛谉 讚讟注讬诐 诇讬讛 讻诇讜诪专 砖讟讜注诐 诇砖转讬转讜 讜诪谞讬讞 讛谞砖讗专 诇讘专讻讛, 讜讛拽砖讛 讜讛专讬 讻诇 诇讘专讻转 讛诪讝讜谉 讟注诪讜 驻讙诪讜 讻诪讜 砖讬转讘讗专 讘讗讞专讜谉 砖诇 驻住讞讬诐, 讜转讬专抓 砖讗讞专 砖讘讬专讱 砖讜驻讱 诪诪谞讜 诇讬讚讜 讗讜 诇讻讜住 讗讞专 讜砖讜转讛 讜诪讘专讱 砖讛讬讛 住讘讜专 砖诇讗 讛讬讛 讘讗讜转讜 讛讻讜住 讗诇讗 砖讬注讜专 诪爪讜诪爪诐 讜讛讜讗 专讘讬注讬转, 讜讛拽砖讛 讜讛讗 讻讜住 砖诇 讘专讻讛 爪专讬讱 砖讬注讜专 专"诇 砖诇讻诇 讘专讻讛 讛谉 拽讚讜砖 讛谉 讛讘讚诇讛 讛谉 讘专讻转 讛诪讝讜谉 讜讗"讻 讘爪讬专 诇讬讛 砖讬注讜专讜 诇讘专讻转 讛诪讝讜谉, 讜转讬专抓 诇讜 砖讛讬讛 砖诐 讬讜转专 诪讻砖讬注讜专 讜讛讜讗 讛讚讬谉 砖讬讛讗 讘讜 讻砖谞讬 砖讬注讜专讬诐, 讜讛拽砖讛 讜讛讗 讗讬谉 砖诐 讗诇讗 讗讜转讜 讛讻讜住 拽转谞讬 讜讗"讻 讛专讬 谞诪爪讗讜 砖诐 砖转讬诐 讜讬讻讜诇 诇讘专讱 注诇 讗讞讚 诇砖转讬转讜 讜注诇 讗讞讚 诇讘专讻转 讛诪讝讜谉, 讜转讬专抓 讚诇讗 讛讜讬 转专讬 讗诇讗 讚谞驻讬砖 诪讞讚, 讜砖诪讗 转讗诪专 讗"讻 讛讬讗讱 谞讞诇拽讜 讘讛 讘"讛 讘诪砖谞转谞讜 诇讜诪专 诪砖谞讬讞讜 诇讗讞专 讛诪讝讜谉 讜诪讘专讱 注诇 讛诪讝讜谉 讜讗讞专讬讜 注诇 讛讬讬谉, 驻专砖讜 讙讚讜诇讬 讛诪驻专砖讬诐 砖诪转讜讱 砖讘讗 讛讻讜住 诇驻谞讬讜 讜砖转讛 诪诪谞讜 讗祝 注诇 讬讚讬 砖驻讬讻讛 讛讜讛 诇讬讛 讻砖讬讜专讬 讻讜住讜转 讜讻谉 砖诇讗 谞砖讗专 诪诇讗 讜讻诇 砖讗驻砖专 诪诇讗 讘注讬谞谉, 讜讞讝专 讜讛拽砖讛 诇讜 诪诪砖讛 砖砖谞讛 专' 讞讬讬讗 讘砖诐 讘"砖 诪讘专讱 注诇 讛讬讬谉 讜砖讜转讛讜 讜讗讞专 讻讱 诪讘专讱 注诇 讛诪讝讜谉 专"诇 讘诇讗 讻讜住 讜转讬专抓 转专讬 转谞讗讬 讜讻讜', 讜讗诐 转讗诪专 诇专' 讞讬讬讗 讛讬讗讱 讗诪专讜 讘诪砖谞转谞讜 谞专 讜诪讝讜谉 讘砖诪讬诐 讜讛讘讚诇讛 讜诇诪讛 讬砖诇砖诇 讘讜 讘专讻转 讛诪讝讜谉, 讝讜 讗讬谞讛 砖讗诇讛 砖讻诇 砖讬讜砖讘 讜讗讜讻诇 讜讻讜住 诇驻谞讬讜 谞讜讞 诇讜 砖讬讘专讱 讗转 讻诇谉 讛讻讜住, 讜诇讗 注讜讚 讗诇讗 砖讗驻砖专 砖讻讜谞转讜 诇讜诪专 砖讗诐 专讜爪讛 诇讛讘讚讬诇 讜诇讘专讱 讻讗讞讚 注讜砖讬诐 讜讗讬谉 讻讗谉 诪砖讜诐 砖转讬 拽讚讜砖讜转 注诇 讻讜住 讗讞讚 讻诪讜 砖讘讗专谞讜 讛讟注诐 讘驻专拽 注专讘讬 驻住讞讬诐 讝讛讜 讘讬讗讜专 讛诪砖谞讛, 讜讙讚讜诇讬 讛专讘谞讬诐 讙讜专住讬诐 讘诪砖谞转谞讜 讘讗 诇讛诐 讬讬谉 诇讗讞专 讛诪讝讜谉, 讜讗讬谉 讛讚讘专讬诐 诪转讬砖讘讬诐 讘讛 讻诪讜 砖讻转讘谞讜 讘驻讬专讜砖谞讜:



讜诇注谞讬谉 驻住拽 讘讘专讻转 讛诪讝讜谉 讗诐 讟注讜谞讛 讻讜住 讗诐 诇讗讜 讘驻专拽 注专讘讬 驻住讞讬诐 讘诪砖谞转 诪讝讙讜 诇讜 讻讜住 砖诇讬砖讬 讬专讗讛 砖讗讬谞讛 讟注讜谞讛 讻讜住 诪诪讛 砖砖讗诇 砖诐 专讘讬谞讗 诇专讘讗 砖诪注转 诪谞讛 讘专讻讛 讟注讜谞讛 讻讜住 讜讻讜' 讜转讬专抓 诇讜 讗专讘注 讻住讬 转拽讬谞讜 专讘谞谉 讻诇 讞讚 讜讞讚 谞注讘讬讚 讘讬讛 诪爪讜讛, 讜讗祝 讙讚讜诇讬 讛驻讜住拽讬诐 讛讘讬讗讜讛 砖诐, 讜讗注"驻 砖讘讗讜转讜 讛驻专拽 讬专讗讛 砖讟注讜谞讛 讻讜住 诪诪讛 砖讛讘讬讗讜 砖诐 砖诪讜注讛 讝讜 砖讗诐 讗讬谉 诇讜 讗诇讗 讻讜住 讗讞讚 诪砖诇砖诇 讗转 讻诇谉 诇讗讞专讬讜 讜讗诪专讜 讘讛 砖诪注转 诪谞讛 转诪谞讬 讜讞讚讗 诪讬谞讬讬讛讜 讘专讻讛 讟注讜谞讛 讻讜住, 诪"诪 讬砖 诇讚讞讜转 砖诪讗讜转讛 讘专讬讬转讗 讬讜爪讗 诇谞讜 讻谉 讜诇讗 砖转讛讗 讛诇讻讛, 讜讛讜讗 讛注谞讬谉 砖讙讚讜诇讬 讛驻讜住拽讬诐 诇讗 讛讘讬讗讜讛, 讜讗注"驻 砖诇讬 诪讛 砖驻讬专砖谞讜 讘诪砖谞转讬谞讜 讘讘讗 诇讛诐 讬讬谉 讘转讜讱 讛诪讝讜谉 谞专讗讛 砖讘"讛 住讜讘专讬诐 讟注讜谞讛 讻讜住, 讗讬谉 讻讜谞转 讘"讛 诇讜诪专 讻谉 讘讚讜拽讗 讗诇讗 砖讗讬谉 爪讜专讱 诇讘专讱 注诇 讛讬讬谉 转讞诇讛 诇拽讬讬诐 讜讗讻诇转 讜砖讘注转 讜讻讚注转 讛讗讜诪专 讜砖讘注转 讝讜 砖转讬讛 砖讗祝 讘诇讗 砖转讬讛 讟注讜谉 讘专讻讛, 讜讙诐 专爪讛 诪讘专讱 注诇 讛诪讝讜谉 讜讗讞专 讻讱 注诇 讛讬讬谉 砖讗诐 诇讗 讻谉 讛讬讛 诇讜 诇讚拽讚拽 诪诪谞讛 砖诪注转 诪讬谞讛 讟注讜谞讛 讻讜住, 讗讜 砖诪讗 讻诇 砖讬砖 诇驻谞讬讛诐 讬讬谉 讗祝 诇讚注转 讛讗讜诪专 讗讬谞讛 讟注讜谞讛 讻讜住 讛讚讘专 谞讗讛 讜讝讛讜 讚注转 讞讻诪讬 讛转讜住驻讜转, 讜讗祝 讙讚讜诇讬 讛诪讞讘专讬诐 讻转讘讜 诇讛讚讬讗 砖讗讬谞讛 讟注讜谞讛 讻讜住 讜专讘讜 讛讞讜诇拽讬诐 讘讛 诪诪砖谞转 讘讗 诇讛诐 讬讬谉 讜讻讜', 讜讻诇 讗讞讚 诪转专抓 讗转 讛砖诪讜注讜转 诇讚注转讜, 讜注讬拽专 诪讛 砖讗谞讜 讘讜专专讬诐 讘讛 诇驻讬 讛讻专注转 讚注转谞讜 讛讜讗 砖讗讬谉 讛讘专讻讛 讟注讜谞讛 讻讜住 诇注讻讜讘 讻诇讜诪专 砖诇讗 讬爪讟专讱 诇讞讝讜专 讗讞专 讻讜住 砖诇 讘专讻讛 讻讚专讱 砖诪讞讝讬专讬诐 注诇 讛砖讜驻专 讗讜 注诇 讛诇讜诇讘 讗讜 注诇 讛讻讜住 注爪诪讜 诇拽讚讜砖 讜诇讛讘讚诇讛 讗讘诇 诇诪爪讜讛 诪谉 讛诪讜讘讞专 讟注讜谞讛 讻讜住 讜讗诐 讬砖 诇讜 讬讬谉 讘讘讬转讜 讟注讜谉 诇讘专讱 注诇 讛讻讜住 讜讗诐 诇讗 注砖讛 讻谉 讬爪讗 讗讘诇 拽讚讜砖 讜讛讘讚诇讛 诇讗 讬爪讗 讘讛诐 讬讚讬 讞讜讘讛 讗诇讗 注诇 讛讻讜住, 讜讗诐 讗讬谉 诇讜 讻讜住 讚讬讜 讘诪讛 砖讛讘讚讬诇 讘转驻诇讛 讜诪拽讚砖 注诇 讛驻转 讻讚专讱 砖诪拽讚砖讬谉 注诇 讛讬讬谉 讗讘诇 讛讘讚诇讛 讗讬谞讛 注诇 讛驻转 讜讗诐 讗讬谉 诇讜 驻转 诇拽讚讜砖 讗祝 讛讜讗 驻讜讟专 注爪诪讜 讘拽讚讜砖 砖诇 转驻诇讛, 讜讗讬谉 谞专讗讛 诇讬 讗诇讗 砖诪拽讚砖 讘诇讗 讻讜住 砖讛专讬 诪爪讬谞讜 拽讚讜砖 讘诇讗 讻讜住 诇诪讬 砖讛讬讛 讬讜砖讘 讜讗讜讻诇 讜拽讚砖 注诇讬讜 讛讬讜诐 讻诪讜 砖讘讬讗专谞讜 讘驻专拽 讝诪讜谉:



讻讜住 砖诇 讘专讻讛 爪专讬讱 砖讬注讜专 讜砖讬注讜专讛 专讘讬注讬转 讬讬谉 诪讝讜讙 讜讗诐 讟注诪讜 谞驻讙诐 诇讘专讻转 讛诪讝讜谉 诇驻讬讻讱 诪讬 砖讗讬谉 诇讜 讗诇讗 讻讜住 讗讞讚 讜专讜爪讛 诇砖转讜转 讛讬诪谞讜 拽讜讚诐 讘专讻转 讛诪讝讜谉 讗诐 讬砖 砖诐 讬讜转专 诪讻砖讬注讜专 讬讘专讱 讘"驻 讛讙驻谉 讜讬转谉 诪诪谞讜 注诇 讬讚讜 讗讜 讘讻讜住 讗讞讚 砖讛专讬 讛诪讘专讱 爪专讬讱 砖讬讟注讜诐 讜讬砖转讛 讘讻讚讬 砖讬砖转讬讬专 讻砖讬注讜专 诇讘专讻转 讛诪讝讜谉 讜讗诐 讗讬谉 砖诐 讗诇讗 讻砖讬注讜专 诪谞讬讞讜 诇讗讞专 讛诪讝讜谉 讻讚讬 诇爪讗转 讬讚讬 讘专讻讛 讟注讜谞讛 讻讜住 诇诪爪讜讛 诪谉 讛诪讜讘讞专 讜讗诐 讗讬谉 诇讜 讗诇讗 讻讜住 讗讞讚 讜讛讜讗 驻讙讜诐 讗讬谉 诪讘专讱 注诇讬讜 讻诪讜 砖讬转讘讗专 讘诪拽讜诪讜, 讜诪"诪 讚讜拽讗 诇讘专讻转 讛诪讝讜谉 讜讛讜讗 讛讚讬谉 诇讻诇 讘专讻转 讞讜讘讛, 讗讘诇 讘"驻 讛讙驻谉 砖讛讬讗 讘专讻转 讛谞讛谞讬谉 讙讚讜诇讬 讛讚讜专讜转 讻转讘讜 砖诪讘专讱, 讜诇讚注转谞讜 讗祝 讘讘"驻 讛讙驻谉 讻谉 讻诪讜 砖讘讬讗专谞讜 讘讗讞专讜谉 砖诇 驻住讞讬诐:



讛诪砖谞讛 讛砖谞讬讛 讜讛讻讜谞讛 讘讛 讙"讻 诇讘讗专 住讚讜专 注谞讬谞讬诐 砖讘住注讜讚讛 讗讬讝讛 诪讛诐 拽讜讚诐 讘"砖 讗讜诪专讬诐 谞讜讟诇讬谉 诇讬讚讬诐 讜讻讜' 讜诪砖谞讛 讝讜 诪转驻专砖转 讘讻讜住 讛讘讗 诇驻谞讬 住注讜讚讛 讻讙讜谉 讻讜住 砖诇 拽讚讜砖 讘注专讘讬 砖讘转讜转 讜讛讜讗 讛讚讬谉 讘砖诇 讞讜诇 诇诪讬 砖讚专讻讜 诇砖转讜转 拽讜讚诐 讛诪讝讜谉, 讜诇讗 谞讞诇拽讜 注诇 砖转讬讬转 讛讻讜住 砖讬讛讗 爪专讬讱 谞讟讬诇讛 砖讛专讬 讻诇诇 讙讚讜诇 讗诪专讜 讛谞讜讟诇 讬讚讬讜 诇驻讬专讜转 讗讬谞讜 讗诇讗 诪讙住讬 讛专讜讞, 讜讗讬谉 住驻拽 讘讚讘专 砖讗诐 诇讗 谞讙注讜 讘谉 诪讟注诐 讗讞专 诪讜讝讙讬谉 讗转 讛讻讜住 转讞诇讛 讜砖讜转讬谉 讗讜转讜 讜讗讞专 讻讱 谞讜讟诇讬谉 诇住注讜讚讛, 讗诇讗 砖诪砖谞讛 讝讜 诇注谞讬谉 讟讜诪讗讛 讜讟讛专讛 谞讗诪专讛, 讜讛讜讗 砖讬讚讜注 诪转拽谞转 讞讻诪讬诐 砖讛讬讚讬诐 砖谞讬讜转 讜砖讛砖谞讬 注讜砖讛 砖诇讬砖讬 诇转专讜诪讛 讗讘诇 诇讗 讘讞讜诇讬谉 讜砖讻诇 讛驻讜住诇 讗转 讛转专讜诪讛 诪讟诪讗 诪砖拽讬谉 诇讛讬讜转 转讞诇讛 专"诇 讟讜诪讗转 专讗砖讜谉 诇注砖讜转 砖谞讬 讗祝 讘讞讜诇讬谉 诪讟讘讜诇 讬讜诐, 讜砖讛讻诇讬 诪拽讘诇 讟讜诪讗讛 诪诪砖拽讛 专讗砖讜谉 讛讜讗讬诇 讜讬砖 诪砖拽讛 砖讛讜讗 讗讘 讛讟讜诪讗讛 讜讛讜讗 诪砖拽讛 讝讘 讜讝讘讛 专"诇 专讜拽讜 讜诪讬诪讬 专讙诇讬讜 讻讚讬 砖诇讗 讬驻专讬砖讜 讘讬谉 诪砖拽讛 诇诪砖拽讛 讗注"驻 砖讗讬谉 讛讻诇讬 诪拽讘诇 讟讜诪讗讛 诪砖讗专 讟讜诪讗讜转 讗诇讗 诪讗讘 讛讟讜诪讗讛 讻诪讜 砖讬讚讜注 砖讗讬谉 讗讚诐 讜讻诇讬诐 诪拽讘诇讬诐 讟讜诪讗讛 讗诇讗 诪讗讘 讛讟讜诪讗讛, 讜砖讻诇 讛诪讟诪讗 诪讙讘讜 讻讙讜谉 讻诇讬 砖讟祝 讗诐 谞讟诪讗 诪讙讘讜 诪讟讜诪讗转 住讜驻专讬诐 转讜讻讜 讜诪讛 砖讘转讜讻讜 讟讛讜专 讜讛拽诇讜 讘讻讱 诇讬讚注 砖讟讜诪讗转 住讜驻专讬诐 讛讬讗 讜诇讗 讬讛讜 砖讜专驻讬诐 注诇讬讛 转专讜诪讛 讜拽讚砖讬诐 讜讛讜讗 砖讗诪专讜 讻诇讬 砖谞讟诪讗 诪讗讞专讬讜 讘诪砖拽讛 讗讞讜专讬讜 讟诪讗讬诐 转讜讻讜 讜讗讙谞讜 讜讗讝谞讜 讜讬讚讬讜 讟讛讜专讬诐 谞讟诪讗 转讜讻讜 谞讟诪讗 讻讜诇讜:



讜讗讞讜专讬讜 驻讬专讜砖讜 砖讜诇讬 讛讻诇讬 砖专讗讜讬讬诐 诇转砖诪讬砖 讻诪讜 砖讬转讘讗专 讘诪拽讜诪讜, 讜注讬拽专 诪讞诇讜拽转 砖诪讗讬 讜讛诇诇 讘讻讗谉 讘讻诇讬 砖谞讟诪讗 诪讙讘讜 讜诪讟讜诪讗转 住讜驻专讬诐 砖诇讚注转 讘"砖 讗住讜专 诇讛砖转诪砖 讗注"驻 砖转讜讻讜 讟讛讜专 讜诇讘"讛 诪讜转专:



诪注转讛 诇讚注转 讘"砖 讻讜住 讝讛 砖讗谞讜 注讜住拽讬诐 讘讜 讗讬谉 讘讜 砖讜诐 讟讜诪讗讛 砖讛专讬 讗诇讜 讛讬讛 讘讛 讗驻讬诇讜 诪讟讜诪讗转 住讜驻专讬诐 讗住讜专 讛讬讛 诇讛砖转诪砖 讘讜 诪驻谞讬 讝讛 谞讜讟诇讬诐 诇讬讚讬诐 讻讚讬 诇讟讛专谉 诪讟讜诪讗讛 砖谞讬讛 砖讘讛谉, 砖讗诐 讗转讛 讗讜诪专 诪讜讝讙讬诐 转讞诇讛 讜讗讜讞讝讬诐 讗转 讛讻讜住 讘讬讚讬诐 诪住讜讗讘讜 砖讛专讬 讗讬谉 讛讻讜住 诪拽讘诇 讟讜诪讗讛 诪谉 讛讬讚讬诐 讛讜讗讬诇 讜讗讬谞谉 讗讘 讛讟讜诪讗讛 砖诪讗 谞讬爪讜爪讜转 砖诇 诪砖拽讬谉 讬砖讗专讜 讘讗讞讜专讬 讛讻讜住 讗诐 诪爪讚 讛讛讚讞讛 讗诐 诪爪讚 谞讬爪讜爪讜转 讛谞转讝讜转 诪转讜讻讜 诇讗讞讜专讬讜 讜讬拽讘诇讜 讟讜诪讗讛 诪谉 讛讬讚讬诐 诇讛讬讜转 转讞诇讛 讜讻讜住 诪拽讘诇 讟讜诪讗讛 诪诪砖拽讛 专讗砖讜谉 讜谞诪爪讗 诪砖转诪砖 讘讻诇讬 讟诪讗 讜诇讘"讛 讗讬谉 讗谞讜 拽驻讚讬诐 讘讻讱 砖讛专讬 诪讜转专 诇讛砖转诪砖 讘讻诇讬 讟诪讗 讜谞讜讞 诇讜 砖讬诪讝讜讙 转讞诇讛 讘讬讚讬诐 谞讙讜讘讜转 诪驻谞讬 砖讬砖 转拽诇讛 讗讞专转 诇诪讬 砖谞讜讟诇 转讞诇讛 砖诪讗讞专 砖诪讜转专 诇讛砖转诪砖 讘讻诇讬 讟诪讗 诪讙讘讜 砖诪讗 讻诇讬 讝讛 讟诪讗 讛讬讛 诪讙讘讜 讜讗诐 讬讟讜诇 转讞诇讛 砖诪讗 诇讗 讬谞讙讘 讬驻讛 讜讬拽讘诇讜 诪砖拽讛 砖讘讬讚讬讜 讟讜诪讗讛 诪谉 讛讻讜住 讜讬讞讝专讜 讗讜转诐 诪砖拽讬诐 讜讬讟诪讗讜 讗转 讛讬讚讬诐 讜讗讜讻诇 讻诇 住注讜讚转讜 讘讟讜诪讗转 讬讚讬诐, 诇驻讬讻讱 讗讜讞讝讜 讘讬讚讬诐 谞讙讜讘讜转 讜谞诪爪讗 诪讗讻诇讜 讘讟讛专讛 讜诇讻讜住转 讛讘讗讬诐 转讜讱 住注讜讚讛 讗讬谉 诇讞讜砖 砖诪谉 讛住转诐 讗讬谞讜 讗讜讻诇 注讚 砖讬谞讙讘 讬驻讛 讬驻讛, 讜讗诐 诪驻谞讬 砖专讗砖讬 讗爪讘注讜转讬讜 讟讘讜诇讬诐 诪讞诪转 讛讗讜讻诇, 驻专砖讜 讙讚讜诇讬 讛专讘谞讬诐 砖讗讬谞讜 拽专讜讬 诪砖拽讛 诇注谞讬谉 讝讛 讗诇讗 讗讜讻诇, 讜注讜讚 爪专驻讜 讘讜 讟注诐 讗讞专 讘讙诪' 砖讬诪讝讜讙 转讞诇讛 讻讚讬 砖转讛讗 谞讟讬诇讛 转讻讜驻讛 诇住注讜讚讛 讜诇讗 转驻住讬拽 讛砖转讬讛 讜诪讟注诐 讝讛 驻讬专砖讜 专讘讬诐 讘注谞讬谉 谞讟诇 讬讚讬讜 诇讗 讬拽讚砖 砖诇讗 讬拽讚砖 注诇 讛讬讬谉 讗诇讗 注诇 讛驻转 讻讚讬 砖转讛讗 谞讟讬诇转 讬讚讬诐 转讻讜驻讛 诇住注讜讚讛, 讜讝讛 砖讗讬谉 讗谞讜 谞讝讛专讬诐 讘讻讱 诪驻谞讬 砖诇讗 谞讗诪专讛 讗诇讗 诇讚讬讚讛讜 砖讛讬讛 讚专讻诐 诇砖转讜转 拽讜讚诐 讗讻讬诇讛 讜讛讬转讛 讛砖转讬讛 讚讘专 讞诇讜拽 诇注爪诪讜 讜诇驻注诪讬诐 讛讬讜 砖讜讛讬谉 讘讬谉 讛砖转讬讛 讜讛讗讻讬诇讛, 讗讘诇 讗谞讜 砖讛拽讚讜砖 讘诪拽讜诐 住讜注讚讛 诪诪砖 讗祝 讛讜讗 谞拽专讗 转讻祝 讜讻诪讜 砖讗诪专讜 诪讬诐 专讗砖讜谞讬诐 诪转讞讬诇讬诐 诪谉 讛讙讚讜诇 讛讜讗讬诇 讜诇讗诇转专 诪注讬讬诇讗 转讻讗 拽诪讬讛 讜驻专砖讜 讘讛 讗注"驻 砖讗讬谞讜 诪转讞讬诇 讘讛诪讜爪讬讗 注 砖讬住讘讜 讻诇诐, 讝讛 驻讬' 讛诪砖谞讛 讜讛诇讻讛 讻讘"讛 讜诇讗 谞转讞讚砖 注诇讬讛 讘讙' 讚讘专 砖诇讗 讘讬讗专谞讜讛讜:





转讜住驻讜转 专讗"砖

讜专' 讬讛讜砖注 讛讬讗 讚讗诪专 讗讬谉 诪砖讙讬讞讬谉 讘讘转 拽讜诇. 转讬诪讗 讚讛讗 专' 讬讛讜砖注 讗诪专讛 诇诪讬诇转讬讛 注诇 驻诇讜讙转讗 讚专' 讗诇讬注讝专 讜讞讻诪讬诐 讜讗谞谉 谞诪讬 诇讗 住讘讬专讗 诇谉 讛转诐 讻专' 讗诇讬注讝专 讜讻讘转 拽讜诇 [讗讘诇 讛讻讗 讙讘讬] 讘"砖 讜讘"讛 注讘讚讬谞谉 讻讘转 拽讜诇 讜讗驻砖专 讚专' 讬讛讜砖注 谞诪讬 诪讜讚讛 讘讛讗, 讜讬"诇 诪讚讗诪专 专' 讬讛讜砖注 讘讛讗讬 诇讬砖谞讗 讗讬谉 诪砖讙讬讞讬谉 讘讘转 拽讜诇 砖谞讗诪专 诇讗 讘砖诪讬诐 讛讬讗 诪砖诪注 讚讘砖讜诐 诪拽讜诐 讗讬谉 诇讞讜砖 讘讘转 拽讜诇, 讜讗谞谉 注讘讚讬谞谉 讻讘转 拽讜诇 讻讘"讛 诪砖讜诐 讚讘"讛 专讜讘讗 讜讛讗讬 讚讗讬爪讟专讱 讘转 拽讜诇 诪砖讜诐 讚讘"砖 诪讞讚讚讬 讟驻讬 讗讘诇 讘转 拽讜诇 讚专' 讗诇讬注讝专 诇讗 [讛讬讛] 讗诇讗 诇讻讘讜讚讜 讚专' 讗诇讬注讝专 讜诇住转讜专 讛驻住讜拽 讚讗讞专讬 专讘讬诐 诇讛讟讜转:



讜讗诐 讗讬谉 诇讜 讗诇讗 讻讜住 讗讞讚 诪谞讬讞讜 注讚 诇讗讞专 讛诪讝讜谉. 讛拽砖讛 专讘讬谞讜 谞住讬诐 讙讗讜谉 讛讬讗讱 讬讻讜诇 诇讗讻讜诇 拽讜讚诐 讛讘讚诇讛 讜讗诪专讬' 讘驻' 注专讘讬 驻住讞讬诐 [讚祝 拽"讝.] 讗住讜专 诇讗讚诐 砖讬讟注讜诐 讻诇讜诐 拽讜讚诐 砖讬讘讚讬诇 讜讗诪讬诪专 讘转 讟讜讜转 讜讻谉 谞诪讬 拽砖讛 诪转谞讬转讬谉 讚拽转谞讬 谞专 讜诪讝讜谉 讜讘砖诪讬诐 讜讛讘讚诇讛 讜转讬专抓 讚讗讬讬专讬 讛讻讗 砖讛讜讗 讬讜砖讘 讜讗讜讻诇 诪讘注讜讚 讬讜诐 讜讞砖讻讛 诇讜 讜诇讗 讗讻诇 诪砖讞砖讬讻讛, 讜讛讘讬讗 专讗讬讛 诪讬专讜砖诇诪讬 讚驻专拽讬谉 [讚讗诪专] 讛讬讻讬 注讘讬讚 讛讬讛 讬讜砖讘 讜讗讜讻诇 讜讞砖讻讛 诇讜 诇诪"砖 讜诇讗 谞讛讬专讗 讚讛讱 砖讬谞讜讬讬讗 诇讗 砖讬讬讱 讗讘专讬讬转讗 讚诇讬砖谞讗 讛谞讻谞住 诇讘讬转讜 讘诪"砖] 诇讗 诪砖诪注 讛讻讬 讜注"拽 讚讚讬讬拽 诪讬谞讛 讘注"驻 砖讛诪讘讚讬诇 讘转驻诇讛 爪专讬讱 砖讬讘讚讬诇 注诇 讛讻讜住 讜讻讬讜谉 砖讛讘讚讬诇 讘转驻诇讛 讗诇诪讗 诇讗 讛讬讛 讬讜砖讘 讜讗讜讻诇 讜注讜讚 讚讚讬讬拽 诪讬谞讛 讘驻住讞讬诐 砖"诪 讟注诐 诪讘讚讬诇 讜诇驻讬 驻讬专讜砖讜 诇讗 讟注诐 讻诇讜诐 诪砖讞砖讬讻讛, 讛讬诇讻讱 谞专讗讛 诇驻专砖 讗诐 讗讬谉 诇讜 讬讬谉 讘诇讬诇讛 讜诪爪驻讛 诇诪讞专 砖讬讝讚诪谉 诇讜 讬讬谉 诇讗 讬讗讻诇 讘诇讬诇讛 讗诇讗 讬诪转讬谉 注讚 诇诪讞专 砖讬讘讚讬诇 注诇 讛讻讜住 讗讘诇 讗诐 讬砖 诇讜 讻讜住 讜讗讬谞讜 诪爪驻讛 砖讬诪爪讗 诇诪讞专 讬讬谉 讬讜转专 讟讜讘 砖讬讗讻诇 拽讜讚诐 砖讬讘讚讬诇 讜讬讘专讱 讜讬讘讚讬诇 注诇 讗讜转讜 讻讜住 诪诪讛 砖讬讘讚讬诇 注诇 讛讻讜住 讜讬讘专讱 讘专讻转 讛诪讝讜谉 讘诇讗 讻讜住:



讛谞讻谞住 诇讘讬转讜, 讘诪讜爪讗讬 砖讘转 讜讻讜'. 诪讛讻讗 讚拽讚拽 [转诇诪讜讚讗] 讘注专讘讬 驻住讞讬诐 讚讘专讻转 讛诪讝讜谉 讟注讜谞讛 讻讜住 讜讘"讛 讜讘"砖 讚诪转谞讬转讬谉 讗讬转 诇讛讜 谞诪讬 讛讻讬, 讜谞专讗讛 讚讗驻讬诇讜 讘专讻转 讛诪讝讜谉 讘讬讞讬讚 讟注讜谞讛 讻讜住 诪讚诇讗 诪讚讻专 讘砖讜诐 讚讜讻转讗 讝讬诪讜谉 讗诇讗 讘专讻转 讛诪讝讜谉 讟注讜谞讛 讻讜住 诪砖诪注 讻诇 讘专讻转 讛诪讝讜谉 讜讛谞讻谞住 诇讘讬转讜 诪砖诪注 讚讛讜讗 讬讞讬讚. (诪讬讛讜] 讗讬谞讜 专讗讬讛 讻诇 讻讱 讚讛谞讻谞住 诇讘讬转讜 讘诪"砖 讘讘注诇 讛讘讬转 讗讬讬专讬 讜讬砖 诇讜 讘谞讬 讘讬转 讜讬讻讜诇 诇讝诪谉, 讜专讗讬讛 诪讛讗 讚讗诪专讬谞谉 讘驻' 注专讘讬 驻住讞讬诐 讗讛讗 讚转谞谉 讜讛砖诇讬砖讬 讗讜诪专 注诇讬讜 讘专讻转 讛诪讝讜谉 砖"诪 讘专讻转 讛诪讝讜谉 讟注讜谞讛 讻讜住 讜讛转诐 讗讬讬专讬 讘讬讞讬讚 砖讛专讬 转拽谞讜 讚' 讻讜住讜转 讗驻讬诇讜 诇讬讞讬讚, 讜讛"谞 讗讬讻讗 诇诪讚讞讬 讚讛讻讬 拽讗诪专 砖"诪 讘专讻讛 讟注讜谞讛 讻讜住 讘讙' 讚讗讬 讗讬谞讛 讟注讜谞讛 讻讜住 讗驻讬诇讜 讘讙' 诇诪讛 转拽谞讜] 注诇讬讜 讻讜住 讗讞讚 讛讬讛 诇讛诐 诇转拽谉 注诇 砖讬专 讗讞专, 讜诇讛"专 讬讞讬讗诇 诪驻讗专讬"砖 谞专讗讛 砖讬砖 诇讛讘讬讗 专讗讬讛 诪讛讱 讚讛讻讗 讚讗诐 诇讗 讛讬讛 爪专讬讱 讬讞讬讚 讻讜住 诇讘专讻转 讛诪讝讜谉 [讬讘讚讬诇讜] 注诇 讛讻讜住 讜讬讗讻诇 讻诇 讗讞讚 诇讘讚讜 讚专砖讗讬谉 诇讞诇拽 讻诇 讝诪谉 砖诇讗 讛转讞讬诇讜 诇讗讻讜诇, 讜转讬诪讗 诇专砖讘"讙 讚讗诪专 诇注讬诇 讘驻' 讻讬爪讚 诪讘专讻讬谉 讚讻诇 讛砖讘注讛 诪讬谞讬谉 讟注讜谞讬谉 讙' 讘专讻讜转 讜讻讬讜谉 讚讘专讻转 讛诪讝讜谉 讟注讜谞讛 讻讜住 讗"讻 讬爪讟专讱 讻讜住 诇注讜诇诐. 讜讬"诇 讚诇讗 转拽谞讜 讻讜住 讗诇讗 诇讗讞专 住注讜讚讛 讜诇讗 诇讗讞专 砖讘注转 讛诪讬谞讬谉 讗注"驻 砖讟注讜谞讬谉 讙' 讘专讻讜转:



讚诪讘专讱 [注讬诇讜讬讛] 讜诪谞讞 诇讬讛. 驻讬' 讬讘专讱 讜讬砖转讛 讜诪谞讬讞 砖讬注讜专 讘专讻讛 诇讘专讻转 讛诪讝讜谉 讜讛诪拽砖讛 砖讛拽砖讛 诇讜 讛讗 讗诪专 诪专 讛诪讘专讱 爪专讬讱 砖讬讟注讜诐 诇讗 讛讘讬谉 讚讘专讬讜 讜讛讬讛 住讘讜专 讚诪谞讞 诇讬讛 诇讙诪专讬 拽讗诪专:



讜讛讗诪专 诪专 讟注诪讜 驻讙诪讜. 专砖讘"诐 驻讬' 讘注专讘讬 驻住讞讬诐 [讚祝 拽"讛 注"讘] 讚讛讬讬谞讜 讚讜拽讗 诇讻转讞讬诇讛 讗讘诇 讗诐 讗讬谉 诇讜 讗诇讗 讻讜住 驻讙讜诐 讬拽讚砖 注诇讬讜. 讜转讬诪讗 诇驻讬专讜砖讜 讛讬讗讱 讛转讬专讜 诇讗讻讜诇 讘诇讗 讛讘讚诇讛 诪砖讜诐 拽驻讬讚讗 讚驻讙讬诪讛 讻讬讜谉 讚讘讚讬注讘讚 讬讻讜诇 诇讘专讱 注诇 讻讜住 驻讙讜诐, 讜讬砖 诪讘讬讗讬谉 专讗讬讛 诪谉 讛讬专讜砖诇诪讬 砖讬讻讜诇 诇讛讻砖讬专 讻讜住 驻讙讜诐 注"讬 谞转讬谞转 诪讬诐 诇转讜讻讜 讜注诇 驻讬 讝讛 谞讛讙讜 诇讛讻砖讬专讜 讙"讻 讘诪注讟 讬讬谉 砖砖讜驻讻讬谉 诇转讜讻讜, 讚讙专住讬' 讘讬专讜砖诇诪讬 讘驻' 讙' 砖讗讻诇讜 讙讘讬 诪转谞讬' 讚讗讬谉 诪讘专讻讬谉 注诇 讛讬讬谉 注讚 砖讬转谉 诇转讜讻讜 诪讬诐 讜讻谉 谞讛讙讬谞谉 讚讬讛讘讬谉 讘讛讛讜讗 讻住讗 讚拽讬讚讜砖讗 诪讬诇转讗 讚专' 讬讜谞讛 驻诇讬讙 (讚专' 讬讜谞讛] 讟注讬诐 讻住讗 讜诪转拽谉 诇讬讛 讗讬谉 转讬诪专 砖讛讜讗 诪讝讜讙 讜讛讗 转谞讗 讛砖讜转讛 诪砖拽讬谉 诪讝讜讙讬谉 砖注讘专 注诇讬讛诐 讛诇讬诇讛 讚诪讜 讘专讗砖讜 讗诪专 专讘讬 讬讜讞谞谉 讜讛讜讗 砖诇谞讜 讘讻诇讬 诪转讻讜转, 讜诪驻专砖讬' 讻讱 砖讛讬讛 讟讜注诐 讻讜住 砖诇 拽讬讚讜砖 讜诪讜讝讙讜 诇诪讞专 讜诪讘专讱 注诇讬讜 讜讗"讻 讘砖注转 拽讬讚讜砖 诇讗 [讛讬讛] 诪讜讝讙讜 讻讬 讗讝 诇讗 讬讜讻诇 诇砖转讜转讜 诇诪讞专 诪砖讜诐 住讻谞讛 讜诪砖谞讬 讚诇注讜诇诐 诇讗 驻诇讬讙讗 砖讛讬讛 诪讜讝讙讜 拽爪转 讘诇讬诇讛 讜诪诇讬谞讜 讘讻诇讬 讗讞专 [砖讗讬谞讜 砖诇 诪转讻转] 讜诇诪讞专 诪讜住讬祝 注诇讬讛诐 诪讬诐 讜诪讘专讱 注诇讬讜, 诪讬讛讜 转讬诪讗 讗"讻 讛讗 讚讗诪专 讗诐 讗讬谉 诇讜 讗诇讗 讻讜住 讗讞讚 诪砖诇砖诇谉 诇讗讞专 讛诪讝讜谉 诇诪讛 诇讗 讬讘讚讬诇 注诇 讛讻讜住 讜讬转拽谞谞讜 讘诪讬诐 讜讬讻砖讬专谞讜 诇讘专讻转 讛诪讝讜谉, 讜讬"诇 讚诪讬讬专讬 砖讻讘专 讛讬讛 诪讝讜讙 讻讚讬谞讜 讜讗诐 讛讬讛 诪砖讬诐 讘讜 诪讬诐 讬讜转专 诇讗 讛讬讛 专讗讜讬 诇砖转讬讛 讜讚讜讞拽, 讜讛讛讬讗 讚讬专讜砖诇诪讬 讬砖 诇讚讞讜转 砖讛讬讛 讟讜注诐 讻讜住 砖诇 拽讬讚讜砖 讘讻诇讬 讗讞专 讜诪讜讝讙讜 诇诪讞专 诇讛砖诇讬诪讜 诇讻砖讬注讜专:



转专讬 诇讗 讛讜讜 讜谞驻讬砖 诪讞讚. 讜讗"转 讗"讻 诪讗讬 讟注诪讬讬讛讜 讚讘"讛. 讜讬"诇 讻讬讜谉 讚讘讻讜住 讗讞讚 讛讘讬讗讜 讜讗讬砖拽讬诇 诪讬谞讬讛 诪讬讚讬 谞专讗讛 讚诪讘专讱 注诇 砖讬讜专讬 讻讜住讜转. 讗"谞 讬"诇 讚诪诇讗 讘注讬谞谉:



砖诪讗 讬讟诪讗讜 诪砖拽讬谉 砖讗讞讜专讬 讛讻讜住 诪讞诪转 讬讚讬讜 讜讬讞讝专讜 讜讬讟诪讗讜 讗转 讛讻讜住. 讜讗注"驻 砖讗讬谉 讘讛诐 专讘讬注讬转 诪砖拽讬谉 诪讬讟诪讗讬谉 讜诪讟诪讗讬谉 讘讻诇 砖讛讜讗 讻讚讗诪专讬' 讘驻"拽 讚驻住讞讬诐 [讚祝 讬"讚 注"讗) 讛讘"注 讚讗讬讻讗 诪砖拽讬谉 讘讛讚讬 讘砖专 讚拽讗 诪讬讟诪讗 讘砖专 诪讞诪转 诪砖拽讬谉, 驻讬专讜砖 砖讛讘砖专 诪诇讜讞诇讞 讘诪砖拽讬谉 讜诪住转诪讗 讗讬谉 讘讛诐 专讘讬注讬转 讜诪讟诪讗 诇讘砖专 讜讗诪专讬谞谉 谞诪讬 讛转诐 [讚祝 讬"讙] 讙讘讬 诪砖拽讛 讘讬转 诪讟讘讞讬讗 讚讻谉 讜诪讬诐 谞诪讬 诇讗 讗诪专谉 讗诇讗 [讚讛讜讜] 专讘讬注讬转 讜讻讜' 讗讘诇 讗讬谉 讘讛诐 专讘讬注讬转 讟诪讗讬诐, 讜转讬诪讗 讛讗 讗诪专讬谞谉 讘驻' 讚诐 讛谞讚讛 讚诪注转 注讬谞讜 讜讚诐 诪讙驻转讜 讜讞诇讘 讗砖讛, 诪讬讟诪讗讬谉 讟讜诪讗转 诪砖拽讬谉 讘专讘讬注讬转 讜讚专讬砖 讛转诐 诪拽专讗 讚诪讬拽专讬 诪砖拽讬谉 讜讗驻讬"讛 讛诐 爪专讬讻讬谉 专讘讬注讬转, 讜讬"诇 讚拽专讗讬 讗住诪讻转讗 讘注诇诪讗 谞讬谞讛讜 讜诪讚讗讜专讬讬转讗 诇讗 讛讜讜 诪砖拽讬谉 讜专讘谞谉 讛讜讗 讚讙讝讜专 注诇讬讬讛讜 讛讬诇讻讱 讛爪专讬讻讜 专讘讬注讬转 讗注"驻 砖讛讜讗 诪砖拽讛 讙诪讜专 讻讬讜谉 砖诇讗 讘讗 诇讜 诪讚讘专 讗讞专 讗诇讗 诪讬谞讬讛 诇讗 讙讝专讜 注诇讬讜 讟讜诪讗讛 讗诇讗 讻诪讜 诪砖拽讬谉 诪讚专讘谞谉 讚讛讜讗 讘专讘讬注讬转:



讘"讛 讗讜诪专讬谉 诪讜讝讙讬谉 讗转 讛讻讜住. 讜诇讗 讙讝专讬谞谉 砖诪讗 讬讟诪讗讜 诪砖拽讬谉 砖讗讞讜专讬 讛讻讜住 诪讞诪转 讬讚讬诐 讚诪砖拽讬谉 砖讗讞讜专讬 讛讻诇讬 诇讗 砖讻讬讞讬:



讙讝专讛 砖诪讗 讬讟诪讗讜 诪砖拽讬谉 砖讘讬讚讬诐 诪讞诪转 讛讻讜住. 讘转讜讱 讛住注讜讚讛 诇讬讻讗 诇诪讙讝专 诇讛诐 砖讗讚诐 诪谞讙讘 讬讚讬讜 讬驻讛 讘砖注转 讗讻讬诇讛 讻讚讗诪专讬谞谉 [住讜讟讛 讚祝 讚' 注"讘] 讻诇 讛讗讜讻诇 诇讞诐 讘诇讗 谞讬讙讜讘 讜讻讜' 讗讘诇 讘砖转讬讛 讗讬谉 诪讚拽讚拽 诇谞讙讘 讬讚讬讜 讻诇 讻讱:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜专"讬 讛讜讗 讻讜' 讜讗"转 诪"砖 讘拽讬讚讜砖 讜讛讘讚诇讛 讚诪讘专讻讬谉 拽讜讚诐 注诇 讛讬讬谉 讜讘讘讛"诪 讗讬谉 诪讘专讻讬谉 讻讜' 注讻"诇 讗注"讙 讚讛谞讬 讟注诪讬 讚讘"讛 砖讛讬讬谉 讙讜专诐 讜讛谞讬 转讚讬专谉 诇讗 砖讬讬讱 诇讙讘讬 讘讛"诪 诪"诪 讛谞讬 讟注诪讬 讚讘"砖 砖讛讬讜诐 讙讜专诐 诇讬讬谉 讜讻讘专 拽讚砖 讻讜' 诇讗 砖讬讬讻讬 谞诪讬 讻"讻 讙讘讬 讘讛"诪 讜讚讜"拽:


讘讚"讛 诪谞讬讞讜 注讚 讻讜' 讜讬"诇 讚砖讗谞讬 讗诪讬诪专 砖讛讬讛 住讘专 讻讜' 注讻"诇 诪讘讜讗专 讘专讗"砖 注"砖:


驻讬专砖"讬 讘讚"讛 讛"讙 讚诇讗 讻讜' 转谞讗 讚诪转谞讬' 讜转谞讗 讚专讘讬 讞讬讬讗 讗诇讬讘讗 讚讘"砖 讗诪专讜 讗讬谉 讻讜' 讜转谞讗 讚诪转谞讬转讗 讚诇注讬诇 讚专"讬 讗诇讬讘讗 讚讘"砖 住讘专 讘专讻讛 讻讜' 讻爪"诇 讚诇诪讗讬 讚拽讗诪专 讗诇讗 转专讬 转谞讗讬 讻讜' 诇讗 拽讗讬 讛谞讱 砖讬谞讜讬讗 讚讞讬拽讬 讚诇注讬诇 讜诪转谞讬' 讚讛讻讗 谞诪讬 住讘专 诇讘讬转 砖诪讗讬 讚讘专讻讛 讗讬谉 讟注讜谞讛 讻讜住 讻转谞讗 讚专讘讬 讞讬讬讗 讜拽"诇:





专砖"砖

讙诪专讗 讜讬讞讝专讜 讜讬讟诪讗讜 讗转 讛讻讜住. 注讬' 讘爪诇"讞 砖讛讗专讬讱 讘讬砖讜讘 讚讘专讬 讛专诪讘"诐 讗讱 诪砖"讻 讚住转诐 讬讚讬诐 诪讟诪讗讬谉 诪砖拽讬诐 诇讛讬讜转 转讞诇讛. 讗砖转诪讬讟转讬讛 讚讘专讬 讛专诪讘"诐 讘讛拽讚诪转讜 诇诪住' 讬讚讬诐 讛讘讗转讬诐 砖诐 讘讞讚讜砖讬 驻"讘 诪"讘:



[砖诐 讜诇讬讟诪讜 讬讚讬诐 诇讻讜住 讻讜' 讜讗讬谉 砖谞讬 注讜砖讛 砖诇讬砖讬 讘讞讜诇讬谉. 讙诐 讘诇讗"讛 讻诇 讜诇讚 讛讟讜诪讗讛 讗讬谞讜 诪讟诪讗 讻诇讬 讗诇讗 诪砖拽讛 (驻专讛 驻"讞 诪"讛):



转讚"讛 讜专"讬. 讜讘讘讛"诪 讗"诪 注讚 诇讗讞专 讙' 讘专讻讜转. 诇"讚 讚注诐 讛讟讜讘 讜讛诪讟讬讘 讛讜讜讬讬谉 讚'] :





讛讙讛讜转 讬注讘"抓

讙诪' 讬讚讬诐 砖谞讬讜转 讻讜'. 谞状讘 爪"注 诪讗讬 讗专讬讗 讚砖谞讬讜转 讛谉. 讛讗 讗驻讬诇讜 专讗砖讜谉 讗讬谞讜 诪讟诪讗 讗转 讛讻讜住 讻讚转谞谉 驻"讛 讚讝讘讬诐 讻诇 讜诇讚 讛讟讜诪讗讜转 讗讬谞讜 诪讟诪讗 讻诇讬诐 讗诇讗 诪砖拽讛:





驻谞讬 讬讛讜砖注

讘讙诪专讗 讜住讘专讬 讘"砖 讚讘专讻转 讛讬讜诐 注讚讬驻讗 讜讛转谞讬讗 讛谞讻谞住 诇讘讬转讜 讘诪"砖 讜讻讜'  讜讬砖 诇讚拽讚拽 讗诪讗讬 讗讬爪讟专讬讱 诇讗拽砖讜讬 诪讛讱 讘专讬讬转讗 讚诇讗 驻住讬拽讗 诇谉 讚讘"砖 讛讬讗 讗诇讗 讚讗讬爪讟专讬讱 诇讗讜讻讜讞讬 诪讚拽转谞讬 诪讗讜专 讜讗讞"讻 讘砖诪讬诐 讟驻讬 讛讜"诇 诇讗拽砖讜讬讬 讘驻砖讬讟讜转 诪诪转谞讬转讬谉 讙讜驻讗 讚讘"砖 讗讚讘"砖 诪讚拽转谞讬 住讬驻讗 讘"砖 讗讜诪专讬诐 谞专 讜诪讝讜谉 讘砖诪讬诐 讜讛讘讚诇讛 讗诇诪讗 讚讛讘讚诇讛 诪讗讜讞专 诇讻讜诇谉 讜讛讬讬谞讜 诪砖讜诐 讚讗驻讜拽讬 讬讜诪讗 诪讗讞专讬谞谉 诇讛. 讜注讜讚 讚诪诪讬诇讗 诪砖诪注 诪讛讱 诪讬诇转讗 讙讜驻讗 讚讘专讻转 讛讬讬谉 拽讜讚诪转 讗驻讬' 诇谞专 讜诪讝讜谉 讜讘砖诪讬诐 诪讚诇讗 讛讝讻讬专 讘诪转谞讬转讬谉 讘专讻转 讛讬讬谉 讻诇诇 讚诇讬讻讗 诇诪讬诪专 讚诇讗 讗讬爪讟专讬讱 讚讻讬讜谉 讚砖诪注讬谞谉 诇讘"砖 讚拽讬讚讜砖 拽讜讚诐 诇讘专讻转 讛讬讬谉 讛"讛 讛讘讚诇讛 讛讗 诇讬转讗 讚讗讻转讬 讗诇讬讘讗 讚讘"讛 讛讜"诇 诇讗砖诪注讬谞谉 住讚专 讘专讻转 讛讬讬谉 讗注"讻 讚讘诇讗"讛 诪讬诇转讗 讚驻砖讬讟讗 讛讬讗 讚讘讛讘讚诇讛 讘专讻转 讛讬讬谉 拽讜讚诪转 诇讻讜诇谉. 讗诇讗 讚讗驻砖专 讚讗驻"讛 谞讬讞讗 诇讬讛 诇讗拽砖讜讬讬 诪讘专讬讬转讗 讚讗讬讬专讬 讘讛讚讬讗 诪讘专讻转 讛讬讬谉 诪砖讗"讻 诪诪转谞讬转讬谉 讚诇讗 砖诪注讬谞谉 诇讛 讗诇讗 诪讚讬讜拽讗 讚诇讗 拽转谞讬 诇讛. 讜注讜讚 谞专讗讛 讚诇讗诇讜诪讬 讛拽讜砖讬讗 诪讬讬转讬 诪讘专讬讬转讗 砖讛讜转专 诇讜 诇讗讻讜诇 拽讜讚诐 砖讬讘讚讬诇 讻讚讬 砖讬讘专讱 注诇 讛讻讜住 讜讗注"讙 讚讘注谞讬谉 讝讛 诪砖谞讬 诪住讚专 讛讘讚诇讛 砖诇 讻诇 诪"砖 砖诪拽讚讬诐 讛讬讬谉 诇讻讜诇谉 讜讛砖转讗 诪讗讞专 诇讛 讟讜讘讗 讜讗"讻 谞专讗讛 砖讻讜住 讝讛 诇讗 砖讬讬讱 诇讛讘讚诇讛 讗诇讗 诇讘讛"诪 讗注"讻 讚拽讜砖讟讗 讚诪讬诇转讗 讛讻讬 讛讜讗 讚讻讜住 砖诇 讘讛"诪 注讚讬祝 诇谉 诪讻讜住 砖诇 讛讘讚诇讛 讜讛讬讬谞讜 诪砖讜诐 讚讻讜住 砖诇 讘讛"诪 转讚讬专 讜砖诇 讛讘讚诇讛 讗讬谞讜 转讚讬专 讗诇诪讗 讚诇讘"砖 讙讜驻讗 讗诇讬诐 诇讬讛 讟讜讘讗 讛讗讬 讟注诪讗 讚转讚讬专 讜砖讗讬谞讜 转讚讬专 讜讗诐 讻谉 诪拽砖讛 砖驻讬专 讘拽讬讚讜砖 讛讬讜诐 谞诪讬 讛讜"诇 诇讗拽讚讜诪讬 讘专讻转 讛讬讬谉 诪讛"讟 讙讜驻讗 讚转讚讬专 讜砖讗讬谞讜 转讚讬专 讻谞"诇 讜讚讜"拽:


讘转讜住' 讘讚"讛 讜诪谞讬讞讜 注讚 诇讗讞专 讛诪讝讜谉 讛讻讗 诪砖诪注 砖诪讜转专 诇讟注讜诐 讜讻讜' 转讬诪讗 讛讗 讗诪讬诪专 讘转 讟讜讜转 讜讻讜' 讗讜 诪讞诪讬专 注诇 注爪诪讜 讛讬讛 讜讻讜' 注住"讛. 讜诇讻讗讜专讛 讬砖 诇讚拽讚拽 讚讗驻讬诇讜 讘诇讗 讛住讜讙讬讗 讚讛讻讗 谞诪讬 诪砖诪注 讚讗诪讬诪专 诪讞诪讬专 注诇 注爪诪讜 讛讬讛 讚讛讗 讘讻诇 讚讜讻转讗 砖讗住专讜 讞讻诪讬诐 诇讗讻讜诇 讻砖讬砖 诇讜 诇注砖讜转 讛诪爪讜讛 讻讙讜谉 诇注谞讬谉 转驻诇讛 讘驻"拽 讚砖讘转 讜诇注谞讬谉 讘讚讬拽转 讞诪抓 讘驻"拽 讚驻住讞讬诐 讜诇注谞讬谉 诇讜诇讘 讘驻专拽 诇讜诇讘 讛讙讝讜诇 诪砖诪注 讚诇讗 讗住专讜 讗诇讗 讻砖讗驻砖专 诇注砖讜转 讛诪爪讜讛 诪讬讚 讜讻诪讜 砖讗讘讗专 讘驻' 诇讜诇讘 讛讙讝讜诇 诪砖讗"讻 讛讬讻讗 讚讗讬 讗驻砖专 诇注砖讜转 诪爪讜讛 诇讗 讗砖讻讞谉 讚讗住讜专 诇讗讻讜诇. 讜注讜讚 讚讗驻讬诇讜 讘讚诪讟讗 讝诪谉 讛诪爪讜讛 诪砖诪注 讘驻"拽 讚砖讘转 讚诇讗 拽讬"诇 讻专讬讘"诇 砖讗讜住专 诇讟注讜诐 讗诇讗 讟注讬诪讛 砖专讬 讜讗诐 讻谉 拽砖讬讗 诇讗诪讬诪专 讗诪讗讬 讘转 讟讜讜转 讗注"讻 讚诪讞诪讬专 注诇 注爪诪讜 讛讬讛 诪讬讛讗 讗驻砖专 讚讘讛讘讚诇讛 讛讞诪讬专讜 讞讻诪讬诐 讟驻讬 讚讛讗 讗讬讻讗 诇诪"讚 讛转诐 讚讟注诐 讗讬谞讜 诪讘讚讬诇 讜讻诪讜 砖讗讘讗专 砖诐 讘诪拽讜诪讜 讗讬"讛:


驻讬住拽讗 讘"砖 讗讜诪专讬诐 讜讻讜' 讙讝讬专讛 砖诪讗 讬讟诪讗讜 诪砖拽讬谉 砖讗讞讜专讬 讛讻讜住 诪讞诪转 讬讚讬诐 讜讬讞讝讜专 讜讬讟诪讗讜 讗转 讛讻讜住 讜讻讜'. 诪讛 砖诪拽砖讬诐 诪住讜讙讬讗 讝讜 注诇 砖讬讟转 讛专诪讘"诐 砖住讜讘专 讚讗讬谉 诪砖拽讬谉 诪讟诪讗讬谉 讻诇讬 讗诇讗 讻砖谞讟诪讗讜 讘讗讘 讛讟讜诪讗讛 谞专讗讛 诇讬 诇讬讬砖讘 讚谞讛讬 讚诇驻讬 讛讗诪转 住讜讘专 讛专诪讘"诐 讻谉 讛讬讬谞讜 诇诪讗讬 讚拽讬讬"诇 砖讗讬谉 诪砖拽讬谉 诪讟诪讗讬谉 讻诇讬 诪谉 讛转讜专讛 讗诇讗 诪讚"住 诪砖讗"讻 讘"砖 讚讛讻讗 砖驻讬专 诪爪讬 住讘专讬 讻专"讬 诪拽诪讬 讚讛讚专 讘讬讛 讚讛讜讬 住讘专 讚诪砖拽讬谉 诪讟诪讗讬谉 讻诇讬 诪谉 讛转讜专讛 讻讚讗讬转讗 讘驻住讞讬诐 讘砖讬讟转 专讘讬 讞谞讬谞讗 住讙讛"讻 讗"讻 诇驻"讝 注"讻 讚注讬拽专 讙讝讬专讛 讚讬"讞 讚讘专 讘讻诇讬诐 砖谞讟诪讗讜 讘诪砖拽讬谉 讛讬讬谞讜 讘诪砖拽讬谉 讛讘讗讬谉 诪讞诪转 讬讚讬诐 讚讜诪讬讗 讚讗讜讻诇讬谉 讻讚讗讬转讗 讘砖讘转 讘住讜讙讬讗 讚讬"讞 讚讘专 注"砖 讘讙诪专讗 讜讘诇' 讛转讜住' 讜讘讞讬讚讜砖讬谞讜 讜讘砖讬讟转 专' 讞谞讬谞讗 住讙讛"讻 讛讗专讻转讬 讬讜转专 讜讚讜"拽:





爪诇"讞

诪讘专讱 注诇 讛讬讬谉 讜砖讜转讛讜 讜讻讜' 讜讟注诪讗 讚讘"砖 讘讛讗 讚诇讻讗讜专讛 讗祝 讚住讘专讬 砖讗讬谉 讘专讻转 讛诪讝讜谉 讟注讜谞讛 讻讜住 诪"诪 诪驻谞讬 诪讛 讬砖转讛 讛讻讜住 讜讬讘专讱 注诇讬讜 拽讜讚诐 讘专讻转 讛诪讝讜谉 讜诪讛 讛驻住讚 讬砖 讗诐 讬谞讬讞谞讜 注讚 讗讞专 讘专讻转 讛诪讝讜谉 讜讬讘专讱 注诇讬讜 讜讬砖转讛 讜讘驻专讟 诇驻讬 诪"砖 讛专砖讘"讗 讚讗驻讬诇讜 诇诪讗谉 讚住讘专 讗讬谞讛 讟注讜谞讛 讻讜住 诪"诪 讬驻讛 诇讘专讱 注诇 讛讻讜住 讜讛谞诇注"讚 讚讘"砖 住讘专讬 讜讗讻诇转 讜砖讘注转 讚讻转讬讘 讘转讜专讛 讜讗讻诇转 讝讜 讗讻讬诇讛 讜砖讘注转 讝讜 砖转讬' 讻讚讚专讬砖 专"诪 诇注讬诇 讚祝 诪"讟 注"讘 讗诇讗 讚专"诪 讚专讬砖 诇讬' 专拽 诇讗住诪讻转讗 注讬讬谉 诇注讬诇 讘转讜住' 讘讚"讛 专"诪 住讘专 讜讻讜' 讜讘"砖 讚专讬砖 诇讬' 诇讚专砖讛 讙诪讜专讛 讜讻讬讜谉 砖讗讬谉 砖诐 讗诇讗 讗讜转讜 讛讻讜住 诪讜讟讘 诇讜 诇砖转讜转讜 拽讜讚诐 讘专讻转 讛诪讝讜谉 讻讚讬 砖讬转讞讬讬讘 诪谉 讛转讜专讛 讘讘专讻转 讛诪讝讜谉 讜讬拽讬讬诐 诪爪讜转 注砖讛 砖诇 转讜专讛 讜讗注驻"讻 讛讜讻专讞 诇讜诪专 转专讬 转谞讗讬 讜讗诇讬讘讗 讚讘"砖 诪砖讜诐 讚讙诐 讚讘专讬讬转讗 讚诇注讬诇 讚讛谞讻谞住 诇讘讬转讜 讘诪讜"砖 讙"讻 诪讬讬专讬 讘讗讬谉 诇讜 讗诇讗 讗讜转讜 讛讻讜住 讜讗注驻"讻 住讘专讬 讘"砖 讚讘专讻转 讛诪讝讜谉 讟注讜谞讛 讻讜住 讜诪讘专讱 讘专讻转 讛诪讝讜谉 讗注"驻讬 砖诇讗 砖转讛 讘讗诪爪注 讛讗讻讬诇讛 讻诇诇. 讜谞专讗讛 注讜讚 诇讛诪转讬拽 讛讚讘专 讚讛讱 讘专讬讬转讗 专' 讬讛讜讚讛 讗诇讬讘讗 讚讘"砖 讛讬讗 讜专"讬 诇砖讟转讜 讚讗讬讛讜 驻诇讬讙 诇注讬诇 注诇 专"诪 讜讚专讬砖 讜讗讻诇转 讜砖讘注转 讗讻讬诇讛 砖讬砖 讘讛 砖讘讬注讛 讜砖转讬' 诇讗 谞讝讻专 讘拽专讗 讜诇讻讱 讘专讻转 讛诪讝讜谉 讟注讜谞讛 讻讜住:


讜讬讞讝专讜 讜讬讟诪讗讜 讗转 讛讻讜住 诪住讜讙讬讗 讝讜 讛讘讬讗 讛专讗讘"讚 诇住转讜专 讚讘专讬 讛专诪讘"诐 讘驻"讝 诪讗讛"讟 讛诇' 讘' 讜讝"诇 专讘讬谞讜 砖诐 讗讬谉 诇讱 讜诇讚 讛讟讜诪讗讛 砖讬讟诪讗 讻诇讬诐 讗诇讗 诪砖拽讬诐 讟诪讗讬诐 讘诇讘讚 讜讻讜' 讜讛讜讗 砖讬讛讬讜 讗讜转谉 讛诪砖拽讬诐 讟诪讗讬诐 诪讞诪转 讗讘 诪讗讘讜转 讛讟讜诪讗讛 讜讻讜' 讜讻转讘 注诇 讝讛 讛专讗讘"讚 讘讛砖讙讜转 讗"讗 专讬讘讛 讚讘专讬诐 讜讻讜' 讜住讜祝 讚讘专 讗驻讬诇讜 讘诪砖拽讬诐 讛讘讗讬诐 诪讞诪转 讬讚讬诐 讙讝专讜 砖讬讟诪讗讜 讗转 讛讻诇讬诐 诪砖诪注转讗 讚讗诇讜 讚讘专讬诐 注讻"诇 讛专讗讘"讚 讜讻讜讜谞转讜 讚讛专讬 拽讗诪专 砖诪讗 讬讟诪讗讜 诪砖拽讬谉 诪讞诪转 讬讚讬讜 讜讬讞讝专讜 讜讬讟诪讗讜 讛讻讜住 讛专讬 诪驻讜专砖 砖诪砖拽讬谉 砖谞讟诪讗讜 诪讞诪转 讬讚讬诐 诪讟诪讗讬谉 讛讻讜诐 讜讗谞讬 讗讜诪专 诇讗 讚讬 砖讗讬谉 讻讗谉 住转讬专讛 诇讚注转 讛专诪讘"诐 讗诇讗 讗讚专讘讛 诪住讜讙讬讗 讝讜 诪讜讻讞 讚注转 讛专诪讘"诐 讜诪转讞诇讛 爪专讬讱 讗谞讬 诇驻专砖 讻讜讜谞转 讛专诪讘"诐 讘讗诪专讜 砖讬讛讬' 讛诪砖拽讬诐 讟诪讗讬' 诪讞诪转 讗讘 讜讻讜' 砖讗讬谉 讻讜讜谞转讜 诇诪注讟 诪砖拽讬诐 砖谞讟诪讗讜 讘专讗砖讜谉 讗讜 讘砖谞讬 讻讙讜谉 讗讜讻诇 砖谞讟诪讗 讘讻诇讬 砖谞讟诪讗 讘砖专抓 砖讛诪砖拽讬谉 砖谞讟诪讗讜 讘讻诇讬 讛讛讜讗 砖讛讜讗 专讗砖讜谉 讗讜 讘讗讜讻诇 讛讛讜讗 砖讛讜讗 砖谞讬 砖诇讗 讬讟诪讗讜 诪砖拽讬谉 讛诇诇讜 讗转 讛讻诇讬诐 诇讗 讻谉 讛讬讗 讜讘讝讛 诪讜讚讛 讛专诪讘"诐 砖诪砖拽讬谉 讛诇诇讜 诪讟诪讗讬谉 讻诇讬诐 讻讬讜谉 砖转讞诇转 讛讟讜诪讗讛 讘讗 诪讗讘 讛讟讜诪讗讛 讗祝 砖诪砖拽讬谉 讛诇诇讜 诇讗 谞讟诪讗讜 诪讛讗讘 注爪诪讜 讻讬讜谉 砖谞讟诪讗讜 诪转讜诇讚讜转讬讜 讛专讬 注拽专 讟讜诪讗转谉 讛讙讬注 诪讛讗讘 讝讛讜 讻讜讜谞转讜 砖讬讛讬讜 讛诪砖拽讬谉 讟诪讗讬' 诪讞诪转 讗讘 讜讻谉 讛讜讗 诪驻讜专砖 讘讚讘专讬讜 讘讛拽讚诪转讜 诇驻讬专讜砖 诪砖谞讬讜转 砖诇 住讚专 讟讛专讜转 讜讻讘专 诪讘讜讗专 讝讛 讘讞讬讚讜砖讬谞讜 讘诪住' 驻住讞讬诐 讘砖讟转 专讞住讛"讻 住讬诪谉 诪"讙 讬注讜讬讬谉 砖诐 讘讚讘专讬谞讜 讜诇讗 讘讗 专讘讬谞讜 讛讙讚讜诇 诇诪注讟 讘讝讛 专拽 诪砖拽讬谉 砖谞讟诪讗讜 诪讞诪转 讬讚讬诐 砖讬讚讬诐 讛诇诇讜 讗祝 砖讛诐 砖谞讬讜转 诪"诪 讗讬谉 讛讟讜诪讗讛 砖诇讛诐 爪讜诪讞 诪砖讜诐 讗讘 专拽 讞讻诪讬诐 讙讝专讜 注诇 讛讬讚讬诐 砖讬讛讬讜 砖谞讬讜转 诇讟讜诪讗讛 讜注讬讬谉 砖诐 讘讞讬讚讜砖讬谞讜 讘驻住讞讬诐 砖诐 讜注讜讚 爪专讬讱 讗谞讬 诇讛拽讚讬诐 讛拽讚诪讛 讗讞转 讜讛讜讗 砖讝讛 砖讬讚讬诐 砖谞讬讜转 讛诐 讜讝讜 讛讬讗 讙讝讬专转 讞讻诪讬诐 砖讙讝专讜 注诇 讬讚讬诐 砖讬讛讬讜 砖谞讬讜转 讙讝讬专讛 讻驻讜诇讛 讬砖 讘讛 讞讚讗 砖讬讛讬讜 住转诐 讬讚讬诐 砖谞讬讜转 讗驻讬诇讜 诇讗 谞讙注讜 讘砖讜诐 讟讜诪讗讛 讗诇讗 讻讬讜谉 砖讛住讬讞 讚注转讜 谞注砖讜 砖谞讬讬诐 讜讬砖 讘讙讝讬专讛 讝讜 注讜讚 讙讝讬专讛 砖讗驻讬诇讜 诇讗 讛住讬讞 讚注转讜 诪讛诐 讻诇诇 讗讞专 砖讘讟诇 讬讚讬讜 砖诪专诐 讻专讗讜讬 诪讻诇 诪拽讜诐 讗诐 谞讙注 讘讬讚讬讜 讘专讗砖讜谉 诇讟讜诪讗讛 讗祝 砖讗讬谉 讗讚诐 诪拽讘诇 讟讜诪讗讛 讗诇讗 诪讗讘 讛讟讜诪讗讛 讙讝专讜 讞讻诪讬诐 砖讬讚讬诐 讛诇诇讜 砖谞讙注讜 讘专讗砖讜谉 讬讛讬讜 砖谞讬讜转 讜讬讟诪讗讜 诪砖拽讬谉 诇讛讬讜转 转讞诇讛 讜讻诇 讝讛 诪讘讜讗专 讘诪住' 驻住讞讬诐 讚祝 讬"讟 注"讗 讘转讜住' 讘讚"讛 砖讗讬谉 讟讜诪讗转 讬讚讬诐 讘诪拽讚砖 讜注讬讬谉 砖诐 讘讞讬讚讜砖讬谞讜 住讬诪谉 拽诇"讛 讜讛谞讛 讬砖 讛驻专砖 讘讬谉 住转诐 讬讚讬诐 讜讘讬谉 讬讚讬诐 砖谞讙注讜 讘专讗砖讜谉 砖讗祝 砖讟讜诪讗转谉 砖讜讛 砖谞注砖讜 砖谞讬讬诐 诪"诪 住转诐 讬讚讬诐 讛砖谞讬讜转 砖诇讛诐 讗讬谞讜 爪讜诪讞 诪讗讘 讛讟讜诪讗讛 讗诇讗 讻讱 谞注砖讜 砖谞讬讬诐 诪转讞诇转谉 诪讙讝讬专转 讞讻诪讬诐 讗讘诇 讬讚讬诐 砖谞讙注讜 讘专讗砖讜谉 讗祝 砖讙诐 讛诐 讗讬谞诐 专拽 砖谞讬讬诐 诪讙讝讬专转 讞讻诪讬诐 诪"诪 砖谞讬讜转 砖诇讛诐 讘讗 诇讛诐 诪专讗砖讜谉 讜讛专讗砖讜谉 讘讗 诪讗讘 谞诪爪讗 爪诪讬讞转 砖谞讬讜转 砖诇 讬讚讬诐 讛诇诇讜 讛讜讗 诪讗讘 讛讟讜诪讗讛. 讜诇讚注转 讛专诪讘"诐 讬砖 讞讬诇讜拽 讘讬谞讬讛诐 诇讚讬谞讗 砖住转诐 讬讚讬诐 讗祝 砖诪讟诪讗讬谉 诪砖拽讬谉 诇讛讬讜转 转讞诇讛 诪"诪 讗讬谉 诪砖拽讬谉 讛诇诇讜 诪讟诪讗讬谉 讗转 讛讻诇讬诐 讗讘诇 讬讚讬诐 砖谞注砖讜 砖谞讬 诪讞诪转 砖谞讙注讜 讘专讗砖讜谉 诪讟诪讗讬谉 诪砖拽讬谉 砖讬讟诪讗讜 砖讜讘 诪砖拽讬诐 讛诇诇讜 讗转 讛讻诇讬' 讜讛谞讛 讘住讜讙讬讗 砖诇驻谞讬谞讜 讚拽讗诪专 砖诪讗 讬讟诪讗讜 诪砖拽讬谉 砖讗讞讜专讬 讛讻讜住 诪讞诪转 讬讚讬讜 讜讬讞讝专讜 讜讬讟诪讗讜 讗转 讛讻讜住 讛讻讛 讝讛 砖讬讟诪讗讜 讛诪砖拽讬谉 诪讞诪转 讬讚讬讜 讜讻谉 诪讛 砖讬讟诪讗讜 讛诪砖拽讬谉 讗转 讛讻讜住 讗讬谉 讻讗谉 住驻拽 讻诇诇 讚讜讚讗讬 讬讚讬诐 诪讟诪讗讬谉 诪砖拽讬谉 讜讻谉 诪砖拽讬谉 讟诪讗讬诐 讜讚讗讬 诪讟诪讗讬谉 讗转 讛讻讜住 讜讘驻专讟 诇讚注转 讛专讗讘"讚 讜讗"讻 诇砖讜谉 砖诪讗 讚拽讗诪专 讛讜讗 转诪讜讛 砖讘讻诇 讝讛 讗讬谉 讻诇诇 住驻拽 讜讛住驻拽 砖讬诐 讻讗谉 讛讜讗 讗诐 讬讛讬讜 诪砖拽讬谉 讗讞讜专讬 讛讻讜诐 讻讬 砖诪讗 诇讗 讬驻诇讜 谞讬爪讜爪讜转 诪谉 讛讻讜住 诇讗讞讜专讬 讛讻讜住 讜讗"讻 讛讜讛 诇讬' 诇诪讬诪专 砖诪讗 讬讛讬讜 诪砖拽讬谉 讗讞讜专讬 讛讻讜住 讜讬讟诪讗讜 讛诪砖拽讬谉 诪讞诪转 讬讚讬讜 讜讬讞讝专讜 讜讬讟诪讗讜 讛讻讜住. 讜注讜讚 谞讚拽讚拽 讘砖讬谞讜讬 讛诇砖讜谉 砖讘讟注诪讬' 讚讘"砖 讗诪专 砖诪讗 讬讟诪讗讜 讜讻讜' 诪讞诪转 讬讚讬讜 讛专讬 砖诇讗 讗诪专 诪讞诪转 讬讚讬诐 讗讘诇 讚拽讚拽 诇讜诪专 讬讚讬讜 讜讻讗砖专 讛拽砖讛 讜诇讬讟诪讜 讬讚讬诐 诇讻讜住 诇讗 讚拽讚拽 诇讜诪专 讬讚讬讜 讗讘诇 讗诪专 讬讚讬诐 讜讻谉 讘讟注诪讬讬讛讜 讚讘"讛 诇讗 讛讝讻讬专 讬讚讬讜 专拽 讗诪专 讬讚讬诐 讜讻诇 讝讛 诇讗 讘诪拽专讛 讛 讜讙诐 讚注 砖讜讛 砖讞讬诇拽 专讘讬谞讜 讛讙讚讜诇 讘讟讜诪讗转 诪砖拽讬诐 诇讟诪讗 讻诇讬诐 砖讚讜拽讗 讗诐 讗讜转谉 诪砖拽讬诐 谞讟诪讗讜 诪讟讜诪讗讛 砖诪讙注转 注讚 讗讘 讛讟讜诪讗讛 讛讬讬谞讜 诇驻讬 讛讗诪转 砖讗讬谉 讻诇讬 诪拽讘诇 讟讜诪讗讛 诪谉 讛转讜专讛 讻诇诇 诪讗讜讻诇 讜诪砖拽讛 讻讬 讗讬谉 讻诇讬 诪拽讘诇 讟讜诪讗讛 专拽 诪讗讘 讛讟讜诪讗讛 讜诪砖拽讬诐 砖诪讟诪讗讬诐 讛讻诇讬诐 讛讜讗 专拽 讙讝讬专讜转 讞讻诪讬诐 讜讛诐 诇讗 讙讝专讜 专拽 讘讟讜诪讗讛 讛爪讜诪讞 诪讗讘 讛讟讜诪讗讛 讗讘诇 讗诐 讛讬' 讝讛 讚讬谉 转讜专讛 砖讚讘专 砖讛讜讗 砖谞讬 讬讟诪讗 讛讻诇讬 讗讝 讙诐 砖谞讬 讚专讘谞谉 讗驻讬诇讜 讗诐 注拽专讜 讛讜讗 砖谞讬 讜诇讗 讘讗 诪讗讘 讛讟讜诪讗讛 讛讬' 讙"讻 诪讟诪讗 讻诇讬 诪讚专讘谞谉 砖讻讬讜谉 砖砖谞讬 讚讗讜专讬讬转讗 诪讟诪讗 讻诇讬 诪谉 讛转讜专讛 诪诪讬诇讗 诪讛 砖讛讜讗 砖谞讬 讚专讘谞谉 诪讟诪讗 诪讚专讘谞谉 讬讛讬' 诪讛 砖讬讛讬' 砖讞讻诪讬诐 诇讗 讛讜爪专讻讜 诇讙讝讜专 诇注谞讬谉 讻诇讬诐 讗诇讗 砖讙讝专讜 砖讚讘专 讝讛 讬讛讬' 砖谞讬 讜砖讜讘 诪诪讬诇讗 讛讜讗 诪讟诪讗 讻诇 诪讛 砖砖谞讬 诪讟诪讗 讜讘讝讛 讻讘讜讗 诇讘讗专 讛住讜讙讬讗 讚诪驻专砖 讟注诪讬讬讛讜 讚讘"砖 讙讝讬专讛 砖诪讗 讬讟诪讗讜 诪砖拽讬谉 砖讗讞讜专讬 讻讜住 诪讞诪转 讬讚讬讜 讜专爪讜谞讜 讚讘砖诇诪讗 讗诐 讛讬讜 诪转讟诪讗讬诐 专拽 诪讞诪转 住转诐 讬讚讬诐 诇讗 讛讬' 讗讬讻驻转 诇谉 讘讝讛 砖讛专讬 讘讝讛 砖讜讘 诇讗 讬讟诪讗讜 讗转 讛讻讜住 讜讘讚注转 讛专诪讘"诐 砖诪砖拽讬谉 砖谞讟诪讗讜 诪讞诪转 讬讚讬诐 讗讬谞谉 诪讟诪讗讬谉 讗转 讛讻诇讬 讗讘诇 讛讞砖砖 讻讗谉 讛讜讗 砖诪讗 讬拽专讛 砖讝讛 谞讙注 讘专讗砖讜谉 讜谞讟诪讗讜 讬讚讬讜 诪专讗砖讜谉 讜注讻砖讬讜 讬讟诪讗讜 诪砖拽讬谉 砖讘讗讞讜专讬 讛讻讜住 诪讞诪转 讬讚讬讜 讜谞拽讟 讬讚讬讜 讘讚讬讜拽 讬讚讬讜 砖诇 讝讛 砖谞讙注讜 讘专讗砖讜谉 讜诪砖拽讬谉 讛诇诇讜 砖驻讬专 讬讟诪讗讜 讛讻讜住 讗祝 诇讚注转 讛专诪讘"诐 讜诇讻谉 谞拽讟 诇砖讜谉 砖诪讗 讻讬 讗讬谉 讝讛 讜讚讗讬 砖讛诪砖拽讬谉 讬转讟诪讗讜 诪讞诪转 讬讚讬讜 讚讜拽讗 讚讗讟讜 转诪讬讚 谞讜讙注讜转 讘专讗砖讜谉 讜讛诇讗 讬砖 讙"讻 住转诐 讬讚讬诐 砖讘讝讛 讗讬谞谉 诪讟诪讗讬谉 讛讻诇讬诐 讜讻诇 讝讛 谞讬讞讗 诇讚注转 讛专诪讘"诐 讗讘诇 诇讚注转 讛专讗讘"讚 砖讻诇 诪砖拽讛 讬讚讬诐 诪讟诪讗 讻诇讬 诇讗 砖讬讬讱 诇砖讜谉 砖诪讗:

